Yehowa “Hyɛɛ Nyɛ Nɔ”—1 Petro 5:7 | Kase\nKANE NGƐ Acholi Albanian Amharic Angola Mumuihi A Gbi Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chiyao Chuvash Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mongolian Moore Myanmar Ndebele (Zimbabwe) Nepali Nigeria Pidgin Norwegian Nyungwe Nzema Okpe Oromo Ossetian Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spania Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Vietnamese Waray-Waray Welsh Wolaita Yoruba Zande Zapotec (Isthmus)\nMƐNI he je nɛ o ma nyɛ ma ná nɔ mi mami kaa Yehowa hyɛɛ o nɔ niinɛ ɔ? Baiblo ɔ de ngɛ 1 Petro 5:7 ɔ ke: ‘Nyɛɛ ngɔ nyɛ haomi ɔmɛ tsuo ngɔ fɔ e nɔ; ejakaa lɛ nɛ e hyɛɛ nyɛ nɔ.’ Mɛni tsɔɔ kaa Yehowa Mawu susuɔ o he?\nMAWU HAA ADESAHI A HE LO NYA HIAMI NÍHI\nYehowa pee nɔ hyɛmi nɔ́ ha wɔ, e mi mi jɔ nɛ e haa nɔ nɔ́ faa\nSu komɛ ngɛ nɛ o maa suɔ kaa o maa na ngɛ o huɛ nɛ nyu bi ngɛ o kɛ lɛ nyɛ kpɛti ɔ he. Mawu ngɛ jamɛ a su ɔmɛ. Nihi nɛ a jeɔ mi mi jɔmi kpo kɛ tsɔɔ a sibi nɛ a haa a sibi nɔ́ faa a, nyɛɔ nɛ a ba peeɔ huɛmɛ nɛ nyu bi ngɛ a kpɛti. Kaa bɔ nɛ o le ɔ, Yehowa mi mi jɔ, nɛ be tsuaa be ɔ, e haa nɔ nɔ́ faa. Kaa nɔ hyɛmi nɔ́ ɔ, Baiblo ɔ de ke: “E haa pu ɔ jee ngɛ nimli yayamihi, kɛ nimli kpakpahi a nɔ; nɛ e haa hiɔmi nɛɛ ha nihi nɛ peeɔ nɔ́ nɛ da, kɛ nihi nɛ peeɔ nɔ́ nɛ dɛ tsuo.” (Mat. 5:45) Mɛni Mawu haa nɛ pu kɛ hiɔmi peeɔ haa wɔ? A peeɔ níhi fuu haa wɔ. Ní nɛ ɔmɛ ekomɛ ji kaa a ‘haa wɔ niye ní, nɛ wa bua jɔɔ saminya.’ (Níts. 14:17) Ngɛ anɔkuale mi ɔ, Yehowa haa nɛ zugba a baa ní fuu, nɛ ke wa ná niye ní kpakpa nɛ wa ye ɔ, wa bua jɔɔ wawɛɛ.\nLɛɛ mɛni he je nɛ hwɔ yeɔ ni komɛ ɔ? Nɔ́ he je ji kaa adesa nɔ yeli ngɔɔ a juɛmi kɛ maa he wami nɛ a ma ná kɛ ye mahi a nɔ, aloo sika nɛ mɛ nitsɛmɛ a ma ná a nɔ mohu pe si himi kpakpa nɛ a ma ha nɛ nihi nɛ a ná. E be kɛe nɛ Yehowa maa po hɛ tsumi ní peepeehi a se. E maa gu e hiɔwe Matsɛ Yemi ɔ nɛ e Bi ɔ ji e nya Matsɛ ɔ nɔ kɛ kpata ma kudɔmi blɔ nya tomihi nɛ a ngɛ mwɔnɛ ɔ a hɛ mi. Jamɛ a be ɔ mi ɔ, hwɔ be nɔ ko yee. Se loko jamɛ a be ɔ maa su ɔ, Mawu maa ya nɔ maa hyɛ e sɔmɔli anɔkualetsɛmɛ. (La 37:25) Anɛ lɔ ɔ tsɔɔ we kaa e susuɔ wa he lo?\nYEHOWA NÁA NƆ HE DEKA\nYehowa pee nɔ hyɛmi nɔ́ ha wɔ, e náa nɔ he deka\nHuɛ kpakpa náa o he deka. E kɛ mo ma nyɛ maa sɛɛ níhi nɛ nyɛ tsuo nyɛ bua jɔ he ɔ a he ní ngmlɛfiahi abɔ. Ke o de o huɛ kpakpa ko o haomi kɛ nyagbahi ɔ, e buɔ tue. Anɛ Yehowa hu peeɔ jã lo? Ee, e peeɔ jã! E buɔ wa sɔlemi tue. Enɛ ɔ he je ɔ, Baiblo ɔ woɔ wɔ he wami kaa waa “hi sɔlee daa.” E de po ke, waa “sɔle be tsuaa be.”—Rom. 12:12; 1 Tes. 5:17.\nNgmlɛfia enyɛmɛ nɛ Yehowa suɔ kaa e kɛ maa bu o sɔlemi tue? Nɔ hyɛmi nɔ́ ko ngɛ Baiblo ɔ mi nɛ haa sane bimi nɛ ɔ heto. Loko Yesu maa hla e bɔfo ɔmɛ ɔ, ‘e sɔle kɛ ha Mawu nyɔ mi tsuo.’ (Luka 6:12) Ngɛ jamɛ a sɔlemi ɔ mi ɔ, eko ɔ, Yesu wo e kaseli ɔmɛ a kpɛti nihi fuu a biɛ ta, nɛ e susu suhi nɛ a ngɛ kɛ a gbɔjɔmihi a he, nɛ e de e Tsɛ ɔ kaa e ye bua lɛ kɛ hla mɛ. Benɛ je na a, Yesu le kaa nihi nɛ e hla a ji nihi nɛ a he su saminya nɛ a ma nyɛ ma sɔmɔ kaa e bɔfohi. Yehowa “buɔ kue fami tue,” enɛ ɔ he ɔ, e suɔ kaa e maa bu nihi nɛ a jeɔ a tsui mi kɛ sɔleɔ ɔ tue. (La 65:2) Ke nɔ ko sɔle ngmlɛfiahi abɔ ngɛ nɔ́ ko nɛ he hia lɛ wawɛɛ ɔ he po ɔ, Yehowa de we ke sɔlemi ɔ ka tsɔ.\nMAWU SUƆ KAA E KƐ WA TƆMIHI MAA PA WƆ\nYehowa pee nɔ hyɛmi nɔ́ ha wɔ, e suɔ kaa e kɛ wa tɔmi maa pa wɔ\nBe komɛ ɔ, e yeɔ ha huɛmɛ kpakpahi po kaa a kɛ tɔmi maa pa a sibi. Nihi nɛ a ji huɛmɛ be kɛkɛɛ po a kpɛti gbɛɔ be komɛ akɛnɛ e yee ha mɛ kaa a maa ngɔ tɔmi kɛ pa a sibi ɔ he je. Yehowa pee we e ní jã. Baiblo ɔ tsɔɔ kaa e sa nɛ nihi tsuo nɛ a yeɔ anɔkuale ɔ nɛ a bi Yehowa konɛ e ngɔ a yayami kɛ pa mɛ, ejakaa “be tsuaa be ɔ, e kɛ nɔ tɔmi paa.” (Yes. 55:6, 7) Mɛni haa nɛ Mawu ngɔɔ nɔ tɔmi kɛ paa faa a?\nNɔ́ he je ji kaa suɔmi nɛ Mawu ngɛ ɔ hí kalemi. Mawu suɔ je ɔ saminya, nɛ e ngɔ e Bi Yesu ngɔ ha, konɛ e ba kpɔ̃ adesahi kɛ je yayami kɛ haomihi nɛ jeɔ yayami mi kɛ baa a dɛ mi. (Yoh. 3:16) Ngɛ anɔkuale mi ɔ, kpɔmi nɔ́ ɔ peeɔ níhi fuu haa wɔ. Kɛ gu Kristo afɔle sami ɔ nɔ ɔ, Mawu ngɔɔ nihi nɛ e suɔ mɛ ɔ a he yayami kɛ paa mɛ. Bɔfo Yohane ngma ke: “Ke wa jaje wa he yayami ɔmɛ ha Mawu ɔ, e maa ye e siwo ɔ nɔ, nɛ e maa pee nɔ́ nɛ da. E kɛ wa he yayami ɔmɛ maa pa wɔ.” (1 Yoh. 1:9) Akɛnɛ Yehowa ngɔɔ nihi a he yayamihi kɛ paa mɛ he je ɔ, nihi kɛ lɛ ma nyɛ maa pee huɛ. Enɛ ɔ nɛ wa le ɔ, woɔ wa bua wawɛɛ.\nKE O HIA YEMI KƐ BUAMI Ɔ, E MAA YE BUA MO\nYehowa pee nɔ hyɛmi nɔ́ ha wɔ, e ngɛ kɛ ha nihi nɛ a hia yemi kɛ buami ɔ\nHuɛ kpakpa yeɔ bua nihi ke e fĩ mɛ. Anɛ Yehowa peeɔ jã lo? E Munyu ɔ de ke: ‘Ke o nɔ si tete po, o be zugba tlɔe; ejakaa Yehowa ma wo o nɔ ekohu.’ (La 37:24) Yehowa guɔ blɔhi fuu a nɔ kɛ ‘woɔ’ e we bi a nɔ. Mo susu nɔ́ nɛ ya nɔ ngɛ Caribbean wo kpɔ nɛ ngɛ St. Croix ɔ he nɛ o hyɛ.\nJokuɛ yoyo ko nga we aflangaa ngɛ sukuu ngɛ e hemi kɛ yemi ɔ he je. Enɛ ɔ ha nɛ nihi nɛ e kɛ mɛ ngɛ sukuu tsu kake mi ɔ nyɛ e nɔ konɛ e nga aflangaa a. E sɔle ha Yehowa, nɛ lɔ ɔ se ɔ, e mwɔ e yi mi kpɔ kaa e ma tsu sane ɔ he ní. Enɛ ɔ he ɔ, be ko nɛ a ha lɛ ní tsumi kaa e ya hla sane ko mi nɛ e ba de e sukuu bi ɔmɛ ɔ, e ngɔ he blɔ ɔ kɛ tsɔɔ mɛ nɔ́ he je nɛ e nga we aflangaa a. E kɛ womi nɛ ji Ye Womi Nɛ Sɛɛɔ Baiblo Mi Sanehi ɔ tsɔɔ mɛ nɔ́ nɛ e kase ngɛ Shadrak, Meshak, kɛ Abednego a he. E de ke, “Yehowa po Hebri bi etɛ nɛ ɔmɛ a he piɛ akɛnɛ a kpla we si ha amaga ko ɔ he je.” Lɔ ɔ se ɔ, e ngɔ womi ɔ kɛ ha nihi nɛ a ngɛ lejɛ ɔ. Nihi nɛ e kɛ mɛ ngɛ sukuu tsu kake mi ɔ a kpɛti nihi 11 de ke a suɔ womi ɔ eko. Jokuɛ yoyo ɔ na kaa Yehowa nɛ e ha lɛ he wami kɛ nile nɛ e kɛ ye nihi odase ngɛ jamɛ a munyu ɔ he, nɛ lɔ ɔ ha nɛ e bua jɔ wawɛɛ.\nKe e peeɔ mo kaa Yehowa susuu we o he ɔ, mo pue o yi mi tɛ ngɛ Baiblo ngmamihi kaa La 34:17-19; 55:22; kɛ 145:18, 19 ɔ he. Mo bi nihi nɛ a ngɛ Yehowa sɔmɔe be kɛkɛɛ ji nɛ ɔ konɛ a de mo blɔ nɔ nɛ Yehowa guu kɛ hyɛɛ a nɔ. Nɛ ke o suɔ kaa Mawu nɛ ye bua mo kɛ tsu nɔ́ ko he ní ɔ, moo sɔle ha lɛ ngɛ he. O maa na kaa Yehowa ‘hyɛɛ o nɔ.’


Yehowa Kudɔɔ Nitsɔɔmɔ Nitsumɔ ni Wɔtsuɔ yɛ Jeŋ Fɛɛ Lɛ | Nikasemɔ\nKANEMƆ YƐ Afrikaans Blɔfo Cambodia Dangme Ewe French Ga Garifuna Greenland Hmong (White) Italia Kikongo Kimbundu Kwangali Kwanyama Lingala Malta Mam Mazatec (Huautla) Myanmar Nahuatl (Central) Nahuatl (Huasteca) Ndebele Ndonga Ngabere Nzema Portugal Quechua (Ancash) Quechua (Ayacucho) Sepedi Sesotho (Lesotho) Setswana Spania Swati Tahiti Tlapanec Totonac Tsonga Twi Umbundu Venda Xhosa Zulu\n“Miji Yehowa, o-Nyɔŋmɔ lɛ, mɔ ni tsɔɔo nii ni hi hao, mɔ ni tsɔɔo gbɛ ní onyiɛ nɔ lɛ.”—YESAIA 48:17.\nKɛ́ aawie Biblia shishitsɔɔmɔ he lɛ, mɛni Yehowa Odasefoi enyɛ amɛtsu?\nMɛɛ gbɛ nɔ toiŋjɔlɛ eye ebua wɔ? Mɛɛ gbɛ nɔ gbɛfãa ni efee mlɛo fioo lɛ eye ebua wɔ?\nMɛɛ nibii ní afee eye ebua wɔ ni wɔnyɛ wɔshiɛ sane kpakpa lɛ?\n1. Mɛɛ naagbai Yehowa webii ni yɔɔ ŋmɛnɛ lɛ kɛkpe yɛ amɛshiɛmɔ nitsumɔ lɛ mli?\nBE NI Yehowa webii bɔi sane kpakpa lɛ shiɛmɔ nɔ ni fe afii 130 ni eho nɛ lɛ, amɛkɛ naagbai babaoo kpe. * (Kwɛmɔ shishigbɛ niŋmaa lɛ.) Taakɛ eji yɛ Kristofoi ni hi shi yɛ klɛŋklɛŋ afii 100 lɛ mli lɛ agbɛfaŋ lɛ, no mli lɛ amɛyi faaa, ni mɛi babaoo nyaaa sane ni amɛshiɛɔ lɛ he. Mɛi komɛi susu akɛ amɛleee woloŋ. Sɛɛ mli be ni ashɛ Satan afɔ shikpɔŋ lɛ nɔ lɛ, awa amɛ yi. (Kpojiemɔ 12:12) Ni kɛjɛ no nɔ kɛbaa nɛɛ, amɛmiishiɛ yɛ “naagbee gbii” ní “jaraa” nɛɛ amli.—2 Timoteo 3:1.\n2. Mɛni Yehowa feɔ kɛyeɔ ebuaa wɔ koni wɔnyɛ wɔshiɛ?\n2 Shi Yehowa etee nɔ eye ebua ewebii lɛ. Eesumɔ ni amɛshiɛ sane kpakpa lɛ yɛ shikpɔŋ lɛ nɔ fɛɛ, ni eŋmɛŋ gbɛ ni nɔ ko atsĩ nitsumɔ nɛɛ naa. Eye ebua ewebii lɛ koni amɛjá lɛ yɛ gbɛ ni ekpɛlɛɔ nɔ lɛ nɔ, kɛtsɔ amale jamɔ ni ehã amɛtsi amɛhe kɛje he lɛ nɔ. Efee nakai nɔŋŋ yɛ blema, be ni ekpɔ̃ Israelbii lɛ kɛjɛ Babilon lɛ. (Kpojiemɔ 18:1-4) Wɔnáa nibii ni Yehowa tsɔɔ wɔ lɛ he sɛɛ akɛ aŋkroaŋkroi. Eyeɔ ebuaa wɔ ní wɔkɛ mɛi krokomɛi ahi shi yɛ toiŋjɔlɛ mli, ni etsɔseɔ wɔ koni wɔtsɔɔ mɛi krokomɛi ehe sane. (Kanemɔ Yesaia 48:16-18.) Eyɛ mli akɛ Yehowa ni nyiɛ wɔnitsumɔ lɛ hiɛ moŋ, shi no etsɔɔɔ akɛ etsakeɔ nibii ni yaa nɔ yɛ je lɛ mli lɛ be fɛɛ be koni wɔnyɛ wɔshiɛ. Eji anɔkwale akɛ nibii komɛi ni eba yɛ je lɛ mli lɛ ehã shiɛmɔ nitsumɔ lɛ efee mlɛo fioo moŋ, shi aawa wɔ yi lolo. Kɛfata he lɛ, wɔkɛ naagbai krokomɛi kpeɔ yɛ Satan je lɛ mli. Yehowa ji mɔ ni yeɔ ebuaa wɔ koni wɔnyɛ wɔshiɛ.—Yesaia 41:13; 1 Yohane 5:19.\n3. Mɛɛ gbɛ nɔ Daniel gbalɛ lɛ eba mli?\n3 Daniel gba akɛ yɛ naagbee be lɛ mli lɛ, mɛi babaoo baanu Biblia mli anɔkwalei lɛ ashishi. (Kanemɔ Daniel 12:4.) Be ni eshwɛ fioo ni “naagbee be lɛ” baaje shishi lɛ, Yehowa ye ebua ewebii lɛ koni amɛnu Biblia mli tsɔɔmɔi ni he hiaa lɛ ashishi, ní amɛkpoo amale tsɔɔmɔi ni Kristendom tsɔɔ lɛ. Ŋmɛnɛ lɛ, ewebii lɛ miitsɔɔ Biblia mli anɔkwalei lɛ yɛ je lɛŋ fɛɛ. Eyɛ faŋŋ akɛ, Daniel gbalɛ lɛ eba mli. Mɛi aaafee akpekpei kpaanyɔ ekase anɔkwale lɛ, ni amɛmiitsɔɔ mɛi krokomɛi. No hewɔ lɛ, mɛni ji nibii komɛi ni eye ebua Yehowa webii koni amɛshiɛ yɛ jeŋ fɛɛ?\n4. Be ni shɛɔ afi 1900 lɛ, no mli lɛ wiemɔi enyiɛ amli atsɔɔ Biblia lɛ shishi kɛtee?\n4 Ŋmɛnɛ lɛ, mɛi babaoo yɛ Biblia lɛ eko, ni enɛ yeɔ ebuaa wɔ koni wɔnyɛ wɔtsɔɔ amɛ anɔkwale lɛ. Shi be ko ni eho lɛ, jeee nakai eyɔɔ. No mli lɛ, Kristendom osɔfoi lɛ sumɔɔɔ ni mɛi kaneɔ Biblia lɛ, ni enɛ tee nɔ afii ohai abɔ. Amɛwa mɛi ni kaneɔ lɛ ayi, ni amɛgbe mɛi ni tsɔɔ shishi lɛ ateŋ mɛi komɛi po. Shi, yɛ afi 1800 afii lɛ amli lɛ, kui komɛi tsɔɔ Biblia muu lɛ fɛɛ loo efã ko shishi loo amɛkala yɛ wiemɔi aaafee 400 mli. Be ni shɛɔ afi 1900 lɛ, no mli lɛ mɛi babaoo yɛ Biblia lɛ eko. Shi amɛnuuu nɔ ni Biblia lɛ tsɔɔ lɛ shishi.\n5. Kɛ́ aawie Biblia shishitsɔɔmɔ he lɛ, mɛni Yehowa Odasefoi enyɛ amɛtsu?\n5 Yehowa webii le akɛ esa akɛ amɛhã mɛi krokomɛi ale nɔ ni Biblia lɛ tsɔɔ, ni nakai pɛpɛɛpɛ amɛfee. Shishijee mli lɛ, amɛkɛ Biblia shishitsɔɔmɔi ni yɔɔ yɛ nakai beaŋ lɛ tsu nii, ni amɛhã mɛi eko. Kɛjɛ afi 1950 kɛbaa lɛ, amɛkala New World Translation of the Holy Scriptures muu lɛ fɛɛ loo efã ko yɛ wiemɔi ni fa fe 120 mli. Yɛ afi 2013 lɛ, amɛfee New World Translation lɛ ehee. Ehee nɛɛ shishinumɔ yɛ mlɛo, ni eshishitsɔɔmɔ hu waaa. Ni kɛ́ wɔkɛ Biblia ni mɛi baanyɛ anu shishi tsu nii lɛ, efeɔ mlɛo akɛ wɔɔtsɔɔ amɛ anɔkwale lɛ.\n6, 7. (a) Mɛɛ tai awu yɛ afii 100 ni eho lɛ mli? (b) Mɛɛ gbɛ nɔ toiŋjɔlɛ ni eba yɛ maji komɛi anɔ lɛ eye ebua wɔ ni wɔshiɛ?\n6 Yɛ afii 100 ni eho nɛɛ amli lɛ, awu jeŋ tai enyɔ kɛ tai krokomɛi babaoo. Mɛi akpekpei abɔ egboi. No hewɔ lɛ, mɛni hewɔ wɔbaanyɛ wɔwie akɛ aná toiŋjɔlɛ lɛ? Ni mɛɛ gbɛ nɔ enɛ eye ebua Yehowa webii ni amɛnyɛ amɛshiɛ? Yɛ afi 1942 be ni awuɔ Jeŋ Ta II lɛ, no mli lɛ Nathan Knorr ji mɔ ni nyiɛ Yehowa Odasefoi lɛ ahiɛ. Yɛ kpee ko ni afee yɛ nakai afi lɛ mli lɛ shishi lɛ, ehã wiemɔ ko ni yɔɔ miishɛɛ ni yitso ji, “Toiŋjɔlɛ—Ani Ebaahi Shi Daa?” Nyɛminuu Knorr tsɔɔ mli akɛ, gbalɛ ni yɔɔ Kpojiemɔ yitso 17 lɛ hãa anaa akɛ Harmagedon baŋ amrɔ nɔŋŋ, ni akɛ yɛ jeŋ ta lɛ sɛɛ lɛ, toiŋjɔlɛ baaba.—Kpojiemɔ 17:3, 11.\n7 Enɛ etsɔɔɔ akɛ yɛ ta lɛ sɛɛ lɛ, toiŋjɔlɛ ba he fɛɛ he. Kɛjɛ Jeŋ Ta II sɛɛ kɛbaa nɛɛ, mɛi akpekpei abɔ egboi yɛ tai krokomɛi amli. Shi yɛ maji babaoo anɔ lɛ, aná toiŋjɔlɛ, ni enɛ hã efee mlɛo fioo kɛhã Yehowa webii akɛ amɛbaashiɛ. Mɛni ejɛ mli kɛba? Be ni awuɔ Jeŋ Ta II lɛ, no mli lɛ Yehowa Odasefoi ni yɔɔ jeŋ fɛɛ lɛ shɛɛɛ 110,000. Shi ŋmɛnɛ lɛ, amɛyibɔ miihe ashɛ akpekpei kpaanyɔ! (Kanemɔ Yesaia 60:22.) Anɔkwa, kɛ́ toiŋjɔlɛ yɛ lɛ, wɔnyɛɔ wɔshiɛɔ sane kpakpa lɛ wɔhãa mɛi babaoo.\nGBƐFÃA NI EFEE MLƐO\n8, 9. Mɛɛ gbɛ nɔ gbɛfãa efee mlɛo? Ni mɛɛ gbɛ nɔ enɛ yeɔ ebuaa wɔ yɛ wɔnitsumɔ lɛ mli?\n8 Be ni Yehowa webii bɔi shiɛmɔ yɛ United States lɛ, no mli lɛ gbɛfãa bɛ mlɛo. Yɛ afi 1900, ni ji be ni amɛbɔi Buu-Mɔɔ lɛ kalamɔ lɛ sɛɛ aaafee afii 21 lɛ, no mli lɛ tsɔji 8,000 pɛ ni yɔɔ United States, ni gbɛjegbɛi ni yɔɔ jɛmɛ lɛ ateŋ fioo ko pɛ hi. Shi ŋmɛnɛ lɛ, ayɛ tsɔji ni fa fe akpekpe toi akpe kome kɛ fã yɛ jeŋ fɛɛ, ni gbɛjegbɛi kpakpai hu yɛ hei babaoo. No hewɔ lɛ, wɔbaanyɛ wɔkɛ tsɔji aya akrowai kɛ hei ni ewa akɛ abaaya jɛmɛ lɛ, koni wɔyashiɛ wɔhã mɛi ni yɔɔ jɛmɛ lɛ. Shi kɛ́ gbɛfãa bɛ mlɛo yɛ he ni wɔyɔɔ lɛ, ni wɔnyiɛɔ gbɛ kakadaŋŋ po koni wɔyashiɛ wɔhã mɛi lɛ, wɔbɔɔ mɔdɛŋ wɔfeɔ nakai.—Mateo 28:19, 20.\nWɔbɔɔ mɔdɛŋ akɛ wɔbaashiɛ wɔhã mɛi, ekɔɔɔ he eko he ni amɛyɔɔ\n9 Wɔtsɔɔ gbɛi krokomɛi hu anɔ wɔfãa gbɛ. Wɔkɛ Biblia kɛ woji kɛ nibii krokomɛi majeɔ kɛtsɔɔ tsɔji wuji, meelei, kɛ oketekei anɔ. Enɛ hewɔ lɛ, yɛ otsii fioo komɛi pɛ amli lɛ, wɔbaanyɛ wɔkɛ woji amaje nyɛmimɛi ni yɔɔ hei ni etse amɛhe banee lɛ. Kpokpaa nɔkwɛlɔi, Nitsumɔhe Nine Ajinafoi Akuu mli bii, maŋsɛɛ sɔɔlɔi, kɛ mɛi krokomɛi kɛ kɔɔyɔŋ lɛji fãa gbɛ koni amɛyahã wiemɔi yɛ kpeei wuji ashishi, ní amɛye amɛbua asafoi lɛ. Gbɛtsɔɔmɔ Kuu lɛ mli bii kɛ nyɛmimɛi krokomɛi ni jɛ asafo lɛ yitso lɛ hu kɛ kɔɔyɔŋ lɛji fãa gbɛ kɛyaa maji krokomɛi anɔ koni amɛyatsɔɔ amɛnyɛmimɛi lɛ anii, ní amɛwo amɛ hewalɛ. Enɛ fɛɛ hãa Yehowa webii lɛ feɔ ekome.—Lala 133:1-3.\nBLƆFO WIEMƆ LƐ KƐ WIEMƆI ASHISHITSƆƆMƆ\n10. Mɛni hewɔ abaanyɛ akɛɛ akɛ awieɔ Blɔfo yɛ jeŋ fɛɛ lɛ?\n10 Yɛ klɛŋklɛŋ afii 100 lɛ mli lɛ, Hela wiemɔ lɛ ji nɔ ni mɛi ni yɔɔ Roma Nɔyeli lɛ shishi lɛ ateŋ mɛi pii wieɔ. Ŋmɛnɛ lɛ, mɛi babaoo wieɔ Blɔfo yɛ jeŋ fɛɛ. Wolo ko ni ji English as a Global Language lɛ wie akɛ, kɛ́ aja mɛi ni yɔɔ je lɛ mli lɛ amli ejwɛ lɛ, amɛmli ekome wieɔ Blɔfo loo amɛnuɔ shishi. Mɛi babaoo kaseɔ Blɔfo wiemɔ, ejaakɛ no nɔŋŋ akɛtsuɔ nii yɛ jarayeli, maŋkwramɔŋ saji, jeŋ shikpamɔ, kɛ ilɛtrɔniki nibii afeemɔ mli.\n11. Mɛɛ gbɛ nɔ Blɔfo wiemɔ lɛ ehã anyɛ agbɛ anɔkwale lɛ ashwã?\n11 Bɔ ni akɛ Blɔfo wiemɔ lɛ tsuɔ nii yɛ jeŋ fɛɛ lɛ ehã anyɛ agbɛ anɔkwale lɛ ashwã. Tsutsu ko lɛ, akalaa wɔwoji lɛ yɛ Blɔfo mli klɛŋklɛŋ. Mɛi babaoo nyɛ amɛkane, ejaakɛ awieɔ Blɔfo yɛ jeŋ fɛɛ. Blɔfo nɔŋŋ awieɔ yɛ asafo lɛ yitso lɛ. Ni kɛ́ nyɛmimɛi ní nuɔ Blɔfo jɛ maji srɔtoi anɔ amɛba skul srɔtoi ni afeɔ yɛ Patterson, yɛ New York lɛ eko lɛ, Blɔfo wiemɔ lɛ akɛtsɔɔ amɛ nii.\nYehowa Odasefoi ni yɔɔ jeŋ fɛɛ lɛ feɔ ekome, ejaakɛ amɛnuɔ “naabu krɔŋŋ” lɛ, ni ji Biblia mli anɔkwalei lɛ shishi\n12. Wiemɔi enyiɛ amli atsɔɔ wɔwoji lɛ ashishi kɛtee? Ni mɛɛ gbɛ nɔ kɔmpiuta nɔ program srɔtoi eye ebua wɔ?\n12 Shi sɔ̃ kã wɔnɔ akɛ wɔshiɛ sane kpakpa lɛ wɔtsɔɔ mɛi ni yɔɔ je lɛŋ fɛɛ. Enɛ hewɔ lɛ, wɔtsɔɔ wɔwoji lɛ ashishi kɛyaa wiemɔi fe 700 amli. Te afeɔ tɛŋŋ atsuɔ nitsumɔ nɛɛ? Kɔmpiutai kɛ kɔmpiuta nɔ program srɔtoi tamɔ MEPS lɛ yeɔ ebuaa wɔ ni wɔtsɔɔ nibii ashishi. Enɛ hãa Yehowa Odasefoi ni yɔɔ jeŋ fɛɛ lɛ feɔ ekome, ejaakɛ amɛnuɔ “naabu krɔŋŋ” lɛ, ni ji Biblia mli anɔkwalei lɛ shishi.—Kanemɔ Zefania 3:9.\nMLAI KƐ SANEYELI\n13, 14. Mɛɛ gbɛ nɔ mlai kɛ saneyelihei ayiŋkpɛi eye ebua wɔ?\n13 Roma mlai lɛ ye ebua Kristofoi ni hi shi yɛ klɛŋklɛŋ afii 100 lɛ mli lɛ ni amɛnyɛ amɛshiɛ. Ŋmɛnɛ hu, mlai ni yɔɔ maji babaoo anɔ lɛ yeɔ ebuaa wɔ ni wɔnyɛɔ wɔtsuɔ shiɛmɔ nitsumɔ lɛ. Akɛ nɔkwɛmɔnɔ lɛ, mlai ni yɔɔ United States lɛ hãa mɛi ni yɔɔ jɛmɛ lɛ hegbɛ akɛ amɛhala jamɔ ni amɛsumɔɔ, amɛkɛ mɛi krokomɛi agba nɔ ni amɛheɔ amɛyeɔ lɛ he sane, ní amɛbua amɛhe naa hu. Enɛ tsɔɔ akɛ wɔbaanyɛ wɔfee kpeei, ni wɔshiɛ yɛ nakai maŋ lɛ mli. Enɛ hewɔ lɛ, anyɛɔ atoɔ wɔshiɛmɔ nitsumɔ lɛ he gbɛjianɔ kɛjɛɔ asafo lɛ yitso ni yɔɔ United States lɛ. Kɛ̃lɛ, bei komɛi lɛ, ehe ebahia ni wɔkɛ saji aya saneyelihei koni wɔfã hegbɛ ni wɔyɔɔ akɛ wɔshiɛɔ sane kpakpa lɛ he. (Filipibii 1:7) Ni be ni kojolɔi lɛ ka akɛ amɛbaatsi wɔnaa lɛ, wɔkɛ wɔsane lɛ tee saneyelihei wuji lɛ, ni jɛmɛ bei pii lɛ wɔyaye kunim yɛ.\n14 Yɛ maji krokomɛi hu anɔ lɛ, wɔkɛ saji etee saneyelihei koni wɔkɛfã hegbɛ ni wɔyɔɔ akɛ wɔjáa Yehowa, kɛ hegbɛ ni wɔyɔɔ akɛ wɔshiɛɔ lɛ he. Wɔyeee kunim yɛ saji nɛɛ ekomɛi amli, no hewɔ lɛ, wɔkɛtee majimaji ateŋ saneyelihei. Akɛ nɔkwɛmɔnɔ lɛ, bei pii lɛ wɔkɛ wɔsane lɛ yahãa Yuropabii Asaneyelihe ni Yeɔ Hegbɛi ni Adesai Yɔɔ lɛ Ahe Saji lɛ. Be ni shɛɔ June 2014 lɛ, wɔye kunim yɛ saji ni wɔkɛyahã Saneyelihe nɛɛ ateŋ 57 mli, ni esa akɛ maji babaoo ni yɔɔ Yuropa lɛ kɛ Saneyelihe nɛɛ yiŋkpɛi lɛ atsu nii. Eyɛ mli akɛ ‘jeŋmaji fɛɛ nyɛɔ wɔ’ moŋ, shi mlai ni yɔɔ maji babaoo anɔ lɛ eye ebua wɔ ni wɔnyɛ wɔjá Yehowa.—Mateo 24:9.\nWɔkɛ Biblia kasemɔ woji hãa mɛi yɛ wiemɔi babaoo amli\n15. Mɛɛ gbɛi anɔ atee hiɛ yɛ gbɛ ni atsɔɔ nɔ akalaa woji lɛ mli? Ni mɛɛ gbɛ nɔ enɛ eye ebua wɔ?\n15 Nɔ kroko hu ni eye ebua wɔ ni wɔnyɛ wɔshiɛ sane kpakpa lɛ wɔhã mɛi babaoo ji gbɛi hei ni atsɔɔ nɔ akalaa woji. Aaafee afi 1450 lɛ, Johannes Gutenberg fee tsɔne ko ni akɛkalaa woji. Akɛ gbɛ ni tsɔne nɛɛ tsɔɔ nɔ etsuɔ nii lɛ tsu nii afii ohai abɔ. Shi yɛ afii 200 ni eho nɛɛ amli lɛ, atee hiɛ yɛ gbɛ ni atsɔɔ nɔ akalaa woji lɛ mli. Aná gbɛ hee ko ni atsɔɔ nɔ akalaa woji, ní atsɛɔ lɛ offset printing. Gbɛ hee nɛɛ hãa anyɛɔ akalaa woji oyayaayai, ni woji ni akalaa lɛ hu feɔ fɛo. Agbɛnɛ hu woji afeemɔ kɛ amɛsɛɛwoo jara waaa tsɔ tamɔ be ko ni eho. Mɛɛ gbɛ nɔ tsakemɔi nɛɛ esa bɔ ni wɔfeɔ wɔwoji lɛ ahe? Yɛ afi 1879 lɛ, akala klɛŋklɛŋ Buu-Mɔɔ lɛ yɛ Blɔfo mli. Mfonirii bɛ mli, ni akala ekomekomei 6,000. Ŋmɛnɛ lɛ, akalaa Buu-Mɔɔ lɛ yɛ wiemɔi ni fa fe 200 mli. Mfonirii fɛfɛji eyi mli obɔ, ni akalaa eko fɛɛ eko 50,000,000 kɛ sɛɛ.\n16. Mɛɛ nibii eye ebua wɔ ni wɔnyɛ wɔshiɛ yɛ jeŋ fɛɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n16 Nibii krokomɛi ni afee yɛ afii 200 ni eho lɛ amli lɛ eye ebua Yehowa webii ni amɛshiɛ sane kpakpa lɛ. Wɔtsɔ hiɛ wɔwie oketekei, tsɔji, kɛ kɔɔyɔŋ lɛji ahe. Shi afee nibii komɛi hu tamɔ okɔɔkpe, taipraita, tsɔji ni akɛfeɔ woji ahãa shwilafoi kɛ nɔ ni akɛkaneɔ, tɛligraf, tɛlifoŋ, kamera, nibii ni akɛrikɔdiɔ gbee, nibii ni akɛshaa vidio kɛ nɔ ni akɛjieɔ, redio, tɛlivishiŋ, sinii, kɔmpiutai, kɛ Intanɛt lɛ. Eyɛ mli akɛ jeee Yehowa webii ji mɛi ni fee nibii nɛɛ moŋ, shi amɛkɛtsuɔ nii kɛfeɔ Biblia lɛ kɛ woji krokomɛi yɛ wiemɔi babaoo amli, ni amɛkɛshiɛɔ yɛ jeŋ fɛɛ. Amɛtsɔɔ nɛkɛ gbɛ nɔ ‘amɛnuɔ jeŋmaji lɛ afufɔ,’ taakɛ agba yɛ Biblia lɛ mli lɛ.—Kanemɔ Yesaia 60:16.\nSuɔmɔ ni Yehowa yɔɔ kɛhã wɔ lɛ hewɔ lɛ eesumɔ ni wɔfata ehe kɛtsu nii\n17. (a) Yɛ nibii ni wɔsusu he lɛ anaa lɛ, namɔ nyiɛ shiɛmɔ nitsumɔ lɛ hiɛ? (b) Mɛni hewɔ Yehowa sumɔɔ ni wɔfata ehe kɛtsu shiɛmɔ nitsumɔ lɛ?\n17 Eyɛ faŋŋ akɛ Yehowa ji mɔ ni nyiɛ wɔshiɛmɔ nitsumɔ lɛ hiɛ. Yehowa baanyɛ etsu shiɛmɔ nitsumɔ lɛ ní wɔfataaa he. Shi suɔmɔ ni eyɔɔ kɛhã wɔ lɛ hewɔ lɛ eesumɔ ni wɔfata ehe kɛtsu. Kɛ́ wɔshiɛ sane kpakpa lɛ, wɔhãa Yehowa naa akɛ wɔsumɔɔ lɛ, ni wɔsumɔɔ mɛi krokomɛi hu. (Marko 12:28-31; 1 Korintobii 3:9) Wɔdaa Yehowa shi waa akɛ eeye eebua wɔ koni wɔshiɛ yɛ jeŋ fɛɛ. No hewɔ lɛ, nyɛhãa wɔkɛ hegbɛ fɛɛ hegbɛ ni wɔbaaná lɛ ashiɛ Yehowa kɛ e-Maŋtsɛyeli lɛ he sane wɔtsɔɔ mɛi!\n[Yɛ wiemɔi 36 amli]\n“Ha Nyɔŋmɔ Afee Anɔkwafo”\n[Yɛ wiemɔi 56 amli]\nAnɔkwale ni Kɛ Mɔ Yaa Naanɔ Wala Mli Lɛ\n[Yɛ wiemɔi 120 amli]\n[Yɛ wiemɔi 272 amli]\n^ kk. 1 Kɛjɛ aaafee afi 1870 lɛ, no mli lɛ ale Yehowa webii lɛ akɛ Biblia Kaselɔi. Yɛ afi 1931 lɛ, amɛkɛ gbɛ́i Yehowa Odasefoi lɛ bɔi nitsumɔ.—Yesaia 43:10.\nMEPS: Edamɔ shi kɛhã Multilanguage Electronic Publishing System. Eji kɔmpiuta program ko ní wɔnyɛmimɛi lɛ efee, ni amɛyaa nɔ amɛkwɛɔ koni etsu nii jogbaŋŋ. Program srɔtoi ni feɔ MEPS nɛɛ hãa atoɔ wɔwoji lɛ ahe gbɛjianɔ, atsɔɔ shishi, ni akalaa yɛ wiemɔi srɔtoi babaoo amli


Bɔ ni Obaafee Okɛ Otsui Fɛɛ Asumɔ Nyɔŋmɔ | Biblia lɛ Tsɔɔ\nKANEMƆ YƐ Acholi Afrikaans Albania Amharic Arabic Armenia Assamese Ateso Australia Mumuii Awiemɔ Aymara Bambara Baoule Basque Bengali Bicol Bislama Bissau Guinean Creole Blɔfo Boulou Britian Mumuii Awiemɔ Bulgaria Cambodia Catalan Cebuano Chichewa Chile Mumuii Awiemɔ Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Costa Rica Mumuii Awiemɔ Croatia Czech Dangme Denmark Drehu Dutch Ecuador Mumuii Awiemɔ Efik Estonia Ewe Faroese Fiji Filipi Mumuii Awiemɔ Finland Finland Mumuii Awiemɔ French French Mumuii Awiemɔ Ga Galician Garifuna Georgia Germany Germany Mumuii Awiemɔ Greenland Guarani Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iban Ibanag Iceland Igbo Iloko Indonesia Isoko Italia Japan Japan Mumuii Awiemɔ Jula Kabyle Kalenjin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Konkani (Roman) Korea Korea Mumuii Awiemɔ Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laos Latvia Lhukonzo Lingala Lithuania Low German Luganda Lugbara Lunda Luo Luvale Macedonia Malagasy Malay Malayalam Malta Mam Mapudungun Marathi Marshallese Mauritia Creole Maya Mazatec (Huautla) Mende Mexico Mumuii Awiemɔ Mingrelian Miskito Mixe Mixtec (Guerrero) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Niue Norway Nuer Nyaneka Nyungwe Nzema Oromo Ossetia Otetela Otomi (Mezquital Valley) Palau Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Peru Mumuii Awiemɔ Pohnpei Poland Poland Mumuii Awiemɔ Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Rarotongan Romania Rotuman Runyankore Russia Russia Mumuii Awiemɔ Rutoro Samoa Sango Saramacca Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tajiki Tamil Tandroy Tankarana Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Turkmen (Cyrillic) Tuvalu Tuvinia Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Uruund Uzbek Uzbek (Roman) Valencian Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Wolof Xhosa Yapese Yoruba Zande Zapotec (Isthmus) Zapotec (Lachiguiri) Zimbabwe Mumuii Awiemɔ Zulu\nYITSO NYƆŊMA KƐ NƐƐHU\nMɛni Nyɔŋmɔ ni aaasumɔ lɛ lɛ tsɔɔ?\nTe wɔɔfee tɛŋŋ wɔhi Nyɔŋmɔ suɔmɔ lɛ mli?\nMɛɛ gbɛ nɔ Yehowa baatsɔ ajɔɔ mɛi ni hiɔ esuɔmɔ lɛ mli lɛ?\nAni obaahã Yehowa afee obobaahe yɛ ahum bei ni naa waa nɛɛ mli?\n1, 2. Nɛgbɛ wɔbaanyɛ wɔná abobaahe ni yɔɔ shweshweeshwe yɛ ŋmɛnɛ?\nFEEMƆ he mfoniri akɛ onyiɛ gbɛjegbɛ ko nɔ gbi ko beni ahum miitswa. Ŋwɛi edĩ tũu. Sarawai bɔi gbalamɔ, nugbɔ bɔi shiimɔ, kɛkɛ ni nugbɔ bɔi nɛmɔ waa. Okɛ oyaiyeli kɛ hekpokpomɔ bɔi abobaahe ko taomɔ. Kɛkɛ ni ona abobaahe ko yɛ gbɛjegbɛ lɛ masɛi. Nɛkɛ hé nɛɛ yɛ shweshweeshwe, jɛmɛ egbi, ni jɛmɛ yɛ hiɛmɛɛ. Kwɛ bɔ ni ohiɛ baasɔ shweshweeshwe shihilɛhe nɛɛ he oha!\n2 Wɔyɛ jaramɔ bei ni tamɔ ahum ni miitswa lɛ amli. Shihilɛi ni yɔɔ je lɛ mli lɛ amli miiwo wu. Shi teemɔhe ko ni yɔɔ shweshweeshwe ni ji abobaahe ni baanyɛ abu wɔhe kɛjɛ efɔŋ ni yɔɔ daa lɛ he lɛ yɛ. Mɛni ji abobaahe nɛɛ? Kadimɔ nɔ ni Biblia lɛ tsɔɔ: “Makɛɛ Yehowa akɛ: Mibobaahe kɛ mimɔɔ jio, mi-Nyɔŋmɔ hu ní mihiɛ kã enɔ!”—Lala 91:2.\n3. Mɛɛ gbɛ nɔ wɔɔtsɔ wɔkɛ Yehowa afee wɔbobaahe?\n3 Susumɔ he okwɛ! Yehowa ni ji Bɔlɔ kɛ jeŋ muu fɛɛ Maŋtsɛ lɛ baanyɛ afee abobaahe ni baabu wɔhe. Ebaanyɛ eha wɔfee shweshweeshwe, ejaakɛ eyɛ hewalɛ fe mɔ fɛɛ mɔ loo nɔ fɛɛ nɔ ni baanyɛ aye wɔ awui. Ni kɛji aye wɔ awui tete po lɛ, Yehowa baanyɛ ajie hewalɛ fɔŋ ni enɛ baaná yɛ wɔnɔ lɛ kɛya. Mɛɛ gbɛ nɔ wɔɔtsɔ wɔkɛ Yehowa afee wɔbobaahe? Esa akɛ wɔná hekɛnɔfɔɔ yɛ emli. Kɛfata he lɛ, Nyɔŋmɔ Wiemɔ lɛ woɔ wɔ hewalɛ akɛ: “Nyɛtoa nyɛhe yɛ Nyɔŋmɔ suɔmɔ lɛ mli.” (Yuda 21) Hɛɛ, esa akɛ wɔhi Nyɔŋmɔ suɔmɔ lɛ mli, ni wɔhiɛ suɔmɔ tsakpaa ni kã wɔkɛ wɔŋwɛi Tsɛ lɛ teŋ lɛ mli. Kɛkɛ lɛ wɔbaanyɛ wɔná nɔmimaa akɛ eji wɔbobaahe. Shi te wɔɔfee tɛŋŋ wɔná wɔkɛ lɛ teŋ tsakpaa ni tamɔ nɛkɛ?\nYƆSEMƆ SUƆMƆ NI NYƆŊMƆ EJIE LƐ KPO LƐ KONI OTSU HE NII\n4, 5. Mɛni ji gbɛ̀i komɛi anɔ ni Yehowa etsɔ ejie esuɔmɔ kpo etsɔɔ wɔ?\n4 Bɔni afee ni wɔhi Nyɔŋmɔ suɔmɔ lɛ mli lɛ, esa akɛ wɔyɔse bɔ ni Yehowa jieɔ esuɔmɔ lɛ kpo ehaa wɔ lɛ. Susumɔ Biblia mli tsɔɔmɔi ni wolo nɛɛ eye ebua bo ni okase lɛ ahe okwɛ. Ákɛ Bɔlɔ lɛ, Yehowa kɛ shikpɔŋ lɛ eha wɔ akɛ wɔshia ni yɔɔ fɛo. Ekɛ niyenii kɛ nu babaoo, adebɔɔ mli nibii, kooloi ni he yɔɔ miishɛɛ, kɛ nibii fɛfɛji ewo mli obɔ. Ákɛ Biblia lɛ ŋmalɔ lɛ, Nyɔŋmɔ ejie egbɛi kɛ esui lɛ akpo etsɔɔ wɔ faŋŋ. Kɛfata he lɛ, e-Wiemɔ lɛ haa aleɔ akɛ etsu esuɔmɔ Bi lɛ kɛba shikpɔŋ lɛ nɔ, ni eŋmɛ gbɛ ni Yesu na amanehulu ni egbo kɛha wɔ. (Yohane 3:16) Ni mɛni ji nɔ ni nakai nikeenii lɛ tsɔɔ kɛha wɔ? Ehaa wɔ hiɛnɔkamɔ kɛha wɔsɛɛ be ni yɔɔ miishɛɛ.\n5 Wɔ wɔsɛɛ be he hiɛnɔkamɔ lɛ damɔ nɔ kroko hu ni Nyɔŋmɔ efee lɛ nɔ. Yehowa eto ŋwɛi nɔyeli ko shishi ema shi, no ji Mesia Maŋtsɛyeli lɛ. Etsɛŋ ni ekɛ piŋmɔi fɛɛ baaba naagbee, ni ebaafee shikpɔŋ lɛ paradeiso. Bo lɛ susumɔ he okwɛ! Wɔbaanyɛ wɔhi shi yɛ toiŋjɔlɛ kɛ miishɛɛ mli yɛ jɛmɛ kɛya naanɔ. (Lala 37:29) Shi dani nakai be lɛ aaashɛ lɛ, Nyɔŋmɔ kɛ gbɛtsɔɔmɔ ni tsɔɔ bɔ ni wɔɔfee wɔhi shi yɛ gbɛ kpakpa nɔ lɛ eha wɔ amrɔ nɛɛ. Ekɛ nikeenii ni ji sɔlemɔ hu eduro wɔ, ní wɔtsɔ no nɔ wɔkɛ lɛ agba sane daa. Gbɛ̀i ni Yehowa etsɔ nɔ ejie suɔmɔ kpo etsɔɔ adesai fɛɛ kɛ bo diɛŋtsɛ hu lɛ ateŋ fioo komɛi kɛkɛ nɛ.\n6. Mɛɛ gbɛ nɔ obaanyɛ otsɔ ofee onii yɛ suɔmɔ ni Yehowa ejie lɛ kpo etsɔɔ bo lɛ he?\n6 Sane ni he hiaa ni sa akɛ osusu he ji akɛ: Te mafee minii yɛ Yehowa suɔmɔ lɛ he maha tɛŋŋ? Mɛi pii baakɛɛ akɛ, “Ojogbaŋŋ, ehe miihia ni mi hu masumɔ Yehowa.” Ani nakai ji bɔ ni onuɔ he? Yesu kɛɛ akɛ enɛ ji kitai lɛ ateŋ ewulu fe fɛɛ: “Suɔmɔ Nuŋtsɔ, o-Nyɔŋmɔ lɛ, kɛ otsui muu lɛ fɛɛ kɛ osusuma muu lɛ fɛɛ kɛ ojwɛŋmɔ muu lɛ fɛɛ.” (Mateo 22:37) Ekã shi faŋŋ akɛ oyɛ yiŋtoi babaoo ni ooodamɔ nɔ osumɔ Yehowa Nyɔŋmɔ. Shi ani bɔ ni onuɔ he akɛ oyɛ suɔmɔ ni tamɔ nɛkɛ lɛ pɛ ji nɔ ni esa akɛ ofee kɛtsɔɔ akɛ okɛ otsui muu fɛɛ, osusuma muu fɛɛ, kɛ ojwɛŋmɔ muu fɛɛ miisumɔ Yehowa?\n7. Ani suɔmɔ ni aaaná aha Nyɔŋmɔ lɛ biɔ babaoo fe henumɔ folo kɛkɛ ni aaaná aha lɛ? Tsɔɔmɔ mli.\n7 Taakɛ Biblia lɛ tsɔɔ lɛ, suɔmɔ ni aaaná aha Nyɔŋmɔ lɛ fe henumɔ folo ko kɛkɛ. Yɛ anɔkwale mli lɛ, eyɛ mli akɛ suɔmɔ henumɔi ni aaaná aha Yehowa lɛ he miihia moŋ, shi nakai henumɔi lɛ ji suɔmɔ diɛŋtsɛ ni ayɔɔ kɛha lɛ lɛ shishijee nɔ̃ kɛkɛ. Apple wú he miihia koni anyɛ aná apple tso ni woɔ yibii. Shi kɛ́ ootao apple, ni mɔ ko kɛ ewú lɛ eko kɛkɛ ha bo lɛ, ani otsui baanyɔ omli? Dabi kwraa! Nakai nɔŋŋ suɔmɔ henumɔi ni aaaná aha Yehowa Nyɔŋmɔ lɛ ji shishijee nɔ ko kɛkɛ. Biblia lɛ tsɔɔ akɛ: “Enɛ ji Nyɔŋmɔ suɔmɔ lɛ, akɛ wɔye ekitai lɛ anɔ; ni ekitai lɛ waaa.” (1 Yohane 5:3) Kɛ́ suɔmɔ ni ayɔɔ kɛha Nyɔŋmɔ lɛ aaafee nɔ ni sa lɛ, no lɛ esa akɛ efee nɔ ni woɔ yibii. Esa ákɛ akɛ nifeemɔ ajie lɛ kpo atsɔɔ.—Mateo 7:16-20.\n8, 9. Mɛɛ gbɛ nɔ wɔbaanyɛ wɔtsɔ wɔjie suɔmɔ kɛ hiɛsɔɔ ni wɔyɔɔ kɛha Nyɔŋmɔ lɛ kpo wɔtsɔɔ?\n8 Kɛji akɛ wɔye Nyɔŋmɔ kitai lɛ anɔ ni wɔkɛ eshishitoo mlai lɛ tsu nii lɛ, wɔkɛ no tsɔɔ akɛ wɔsumɔɔ lɛ. Enɛ feemɔ waaa. Yɛ nɔ najiaŋ ni Yehowa mlai lɛ aaafee jatsu lɛ, ato he gbɛjianɔ koni eye ebua wɔ ní wɔnyɛ wɔná shihilɛ kpakpa ni yɔɔ miishɛɛ, ni haa mɔ tsui nyɔɔ emli. (Yesaia 48:17, 18) Kɛji akɛ wɔhi shi yɛ Yehowa gbɛtsɔɔmɔ lɛ kɛ gbeekpamɔ naa lɛ, wɔhaa wɔŋwɛi Tsɛ lɛ naa akɛ wɔhiɛ sɔɔ nibii fɛɛ ni efee eha wɔ lɛ lɛɛlɛŋ. Dɔlɛ sane ji akɛ, ŋmɛnɛ lɛ mɛi fioo ko pɛ jieɔ hiɛsɔɔ ni tamɔ nɛkɛ kpo amɛtsɔɔ. Esaaa akɛ wɔfeɔ wɔhe mɛi ni hiɛ esɔɔɔ nii, taakɛ mɛi komɛi fee beni Yesu yɔɔ shikpɔŋ lɛ nɔ lɛ. Yesu tsá kpitiyelɔi nyɔŋma, shi amɛteŋ mɔ kome pɛ ba ni ebada lɛ shi. (Luka 17:12-17) Eka shi faŋŋ akɛ wɔbaasumɔ ni wɔtamɔ mɔ ni jie hiɛsɔɔ kpo lɛ, shi jeee mɛi nɛɛhu ni hiɛ esɔɔɔ nii lɛ!\n9 Shi mɛni ji Yehowa kitai ni esa akɛ wɔye nɔ lɛ? Wɔsusu babaoo he yɛ wolo nɛɛ mli, shi ha wɔti fioo komɛi amli wɔkwɛ. Nyɔŋmɔ kitai lɛ anɔ ni wɔɔye lɛ baaye abua wɔ koni wɔhi Nyɔŋmɔ suɔmɔ lɛ mli.\nTSI OBƐŊKƐ YEHOWA KPAAKPA\n10. Tsɔɔmɔ nɔ hewɔ ni ehe hiaa ni aya nɔ aná Yehowa Nyɔŋmɔ he nilee lɛ mli.\n10 Yehowa he nii ni aaakase lɛ ji nifeemɔ ko ni he hiaa ni haa atsiɔ abɛŋkɛɔ lɛ. Eji nifeemɔ ko ni esa akɛ eya nɔ daa. Kɛji akɛ oyɛ agbonaa gbɛkɛ ko ni fɛ̃i miiye ni oowere la lɛ, ani obaaha la lɛ naa aba shi koni egbo? Dabi. Obaaya nɔ okɛ lai awo mli koni la lɛ aya nɔ atso koni enaa awa waa. Ekolɛ owala damɔ la lɛ ni oooha eya nɔ etso waa lɛ nɔ! Taakɛ lai haa la tsoɔ lɛ, nakai nɔŋŋ “Nyɔŋmɔ he nilee” haa suɔmɔ ni wɔyɔɔ kɛha Yehowa lɛ yaa nɔ emli waa.—Abɛi 2:1-5.\nTaakɛ la ji lɛ, ebaabi ni okɛ nɔ ko awo suɔmɔ ni oyɔɔ kɛha Yehowa lɛ mli koni no aha eya nɔ etso\n11. Mɛɛ hewalɛ Yesu nitsɔɔmɔ lɛ ná yɛ esɛɛnyiɛlɔi lɛ anɔ?\n11 Yesu miisumɔ ni esɛɛnyiɛlɔi lɛ aya nɔ amɛha suɔmɔ ni amɛyɔɔ kɛha Yehowa kɛ Enɔkwa Wiemɔ ni jara wa lɛ aya hiɛ ni emli awa. Yɛ Yesu shitee lɛ sɛɛ lɛ, etsɔɔ ekaselɔi lɛ ateŋ mɛi enyɔ Hebri Ŋmalɛi lɛ amli gbalɛi komɛi ni ba mli yɛ egbɛfaŋ lɛ mli. Mɛɛ hewalɛ enɛ ná yɛ amɛnɔ? Sɛɛ mli lɛ amɛkɛɛ akɛ: “Ani wɔtsui he edɔɔɔ la yɛ wɔmli beni ekɛ wɔ wieɔ yɛ gbɛ lɛ nɔ ni etsɔɔ wɔ ŋmalɛi lɛ anaa lɛ?”—Luka 24:32.\n12, 13. (a) Mɛni eba suɔmɔ ni adesai babaoo ni yɔɔ ŋmɛnɛ lɛ yɔɔ kɛha Nyɔŋmɔ kɛ Biblia lɛ nɔ? (b) Mɛni wɔbaanyɛ wɔfee koni wɔsuɔmɔ lɛ he akajɔ?\n12 Beni okase nɔ diɛŋtsɛ ni Biblia lɛ tsɔɔ lɛ klɛŋklɛŋ kwraa lɛ, ani omli fili bo, ni oná ekãa kɛ suɔmɔ kɛha Nyɔŋmɔ? Ŋwanejee ko bɛ he akɛ nakai eba lɛ. Mɛi babaoo enu he nakai nɔŋŋ. Nɔ ni wa yɛ enɛ mli ji ní aaaya nɔ aha nakai suɔmɔ lɛ ahi shi ni emli awa hu. Wɔsumɔŋ akɛ wɔnyiɛ ŋmɛnɛŋmɛnɛ je lɛ nifeemɔ lɛ sɛɛ. Yesu gba akɛ: “Mɛi pii asuɔmɔ lɛ he aaajɔ.” (Mateo 24:12) Mɛni obaanyɛ ofee koni suɔmɔ ni oyɔɔ kɛha Yehowa kɛ Biblia mli anɔkwalei lɛ he akajɔ?\n13 Yaa nɔ oná Yehowa Nyɔŋmɔ kɛ Yesu Kristo he nilee. (Yohane 17:3) Susumɔ nɔ ni okaseɔ yɛ Nyɔŋmɔ Wiemɔ lɛ mli lɛ he jogbaŋŋ kɛtsɔ saji nɛɛ ni ooobi ohe lɛ nɔ: ‘Mɛni enɛ tsɔɔ mi yɛ Yehowa Nyɔŋmɔ he? Mɛɛ yiŋtoi kroko enɛ kɛhaa mi koni masumɔ lɛ kɛ mitsui muu fɛɛ, mijwɛŋmɔ muu fɛɛ, kɛ misusuma muu fɛɛ?’ (1 Timoteo 4:15) Niianɔjwɛŋmɔ ni tamɔ nɛkɛ baaha suɔmɔ ni oyɔɔ kɛha Yehowa lɛ aya nɔ emli awa.\n14. Mɛɛ gbɛ nɔ sɔlemɔ baanyɛ aye abua wɔ koni wɔha suɔmɔ ni wɔyɔɔ kɛha Yehowa lɛ akã he ahi shi?\n14 Gbɛ kroko ni oootsɔ nɔ oha suɔmɔ ni oyɔɔ kɛha Yehowa lɛ akã he emli awa lɛ ji ni osɔle daa. (1 Tesalonikabii 5:17) Wɔkase yɛ wolo nɛɛ Yitso 17 lɛ mli akɛ, sɔlemɔ ji nikeenii ko ni jara wa ni jɛ Nyɔŋmɔ ŋɔɔ. Taakɛ bɔ ni sane ni adesai jɛɔ amɛtsuiiaŋ amɛgbaa daa lɛ haa amɛteŋ wekukpãai amli waa lɛ, nakai nɔŋŋ kɛji akɛ wɔsɔle wɔha Yehowa daa lɛ, ehaa wɔkɛ lɛ teŋ wekukpãa lɛ feɔ nɔ ni yɔɔ miishɛɛ ni yaa nɔ ehiɔ shi daa. Ehe miihia ni wɔkwɛ koni wɔkaha wɔsɔlemɔi bafee nɔ ko kɛkɛ ni afeɔ—wiemɔi komɛi kɛkɛ ni wɔtiɔ mli wɔkɛɔ shii abɔ ni henumɔ ko loo shishinumɔ bɛ mli. Esa akɛ wɔkɛ Yehowa awie taakɛ gbekɛ ko kɛ etsɛ ni yɔɔ suɔmɔ baawie lɛ pɛpɛɛpɛ. Esa akɛ wɔkɛ bulɛ awie moŋ, shi esa akɛ wɔfee nakai yɛ heyeli kɛ anɔkwayeli mli, ní ejɛ wɔtsui mli hu. (Lala 62:9) Hɛɛ, mɔ diɛŋtsɛ Biblia kasemɔ kɛ sɔlemɔ ni jɛ tsui lɛ mli lɛ ji wɔjamɔ lɛ fãi komɛi ni he hiaa waa, ni amɛyeɔ amɛbuaa wɔ koni wɔkã he wɔhi Nyɔŋmɔ suɔmɔ lɛ mli.\nNÁ MIISHƐƐ YƐ JAMƆ NI OKƐHAA LƐ MLI\n15, 16. Mɛni hewɔ wɔbaanyɛ wɔbu Maŋtsɛyeli shiɛmɔ nitsumɔ lɛ yɛ gbɛ ni ja nɔ akɛ eji hegbɛ kɛ jwetri lɛ?\n15 Mɔ diɛŋtsɛ Biblia kasemɔ kɛ sɔlemɔ ji jamɔ nifeemɔi ni ekolɛ wɔbaafee yɛ teemɔŋ. Shi agbɛnɛ ha wɔsusu jamɔ lɛ fã ko ni atsuɔ he nii yɛ faŋŋ mli lɛ he: mɛi krokomɛi ni wɔɔgba amɛ wɔhemɔkɛyelii lɛ ahe sane. Ani okɛ mɛi krokomɛi egba Biblia mli anɔkwalei komɛi ahe sane momo? Kɛ́ nakai ni lɛ, belɛ oná hegbɛ ko ni nɔ bɛ mli ŋɔɔmɔ. (Luka 1:74) Kɛji akɛ wɔgba mɛi krokomɛi anɔkwalei ni wɔkase yɛ Yehowa Nyɔŋmɔ he lɛ, belɛ wɔmiitsu nitsumɔ ko ni he hiaa waa ni akɛha anɔkwa Kristofoi fɛɛ akɛ amɛtsu lɛ he nii, ni no ji Nyɔŋmɔ Maŋtsɛyeli lɛ he sanekpakpa lɛ ni aaashiɛ lɛ.—Mateo 24:14; 28:19, 20.\n16 Bɔfo Paulo bu esɔɔmɔ nitsumɔ lɛ akɛ nɔ ko ni jara wa, ni etsɛ lɛ akɛ jwetri. (2 Korintobii 4:7) Yehowa Nyɔŋmɔ kɛ eyiŋtoi lɛ ahe sane ni okɛ mɛi aaawie lɛ ji nitsumɔ ni hi fee fɛɛ ni obaanyɛ otsu. Eji sɔɔmɔ ni akɛhaa Nuŋtsɔ ni fe nuŋtsɔmɛi fɛɛ lɛ, ni ekɛ sɛɛnamɔi ni nɔ bɛ baa. Ohe ni okɛwoɔ shiɛmɔ nitsumɔ nɛɛ mli lɛ haa oyeɔ obuaa mɛi ni hiɛ tsui kpakpa lɛ koni amɛtsi amɛbɛŋkɛ wɔŋwɛi Tsɛ lɛ, ní amɛje shishi amɛnyiɛ naanɔ wala gbɛ lɛ nɔ! Mɛɛ nitsumɔ haa mɔ tsui nyɔɔ emli fe enɛ? Kɛfata he lɛ, Yehowa kɛ e-Wiemɔ lɛ he odase ni oyeɔ lɛ haa ohemɔkɛyeli yaa hiɛ ni ewoɔ suɔmɔ ni oyɔɔ kɛha lɛ lɛ mli hewalɛ. Ni Yehowa hiɛ sɔɔ omɔdɛŋbɔɔ lɛ. (Hebribii 6:10) Hiɛdɔɔ ni okɛaaya nɔ otsu enɛ jogbaŋŋ lɛ baaye abua bo ní ohi Nyɔŋmɔ suɔmɔ lɛ mli.—1 Korintobii 15:58.\n17. Mɛni hewɔ Kristofoi ashiɛmɔ nitsumɔ lɛ he hiaa waa ŋmɛnɛ lɛ?\n17 Ehe miihia ni wɔkai akɛ Maŋtsɛyeli shiɛmɔ nitsumɔ lɛ he miihia waa. Biblia lɛ kɛɛ akɛ: “Shiɛmɔ wiemɔ lɛ, kã he.” (2 Timoteo 4:2) Mɛni hewɔ enɛ feemɔ he hiaa waa ŋmɛnɛ lɛ? Nyɔŋmɔ Wiemɔ lɛ kɛɔ wɔ akɛ: “Yehowa gbi wulu lɛ ebɛŋkɛ, ebɛŋkɛ, ni eeye oyai naakpa.” (Zefania 1:14) Hɛɛ, be ni Yehowa kɛ nibii agbɛjianɔtoo nɛɛ fɛɛ baaba enaagbee lɛ miibɛŋkɛ oyayaayai. Esa akɛ abɔ gbɔmɛi kɔkɔ! Esa akɛ amɛle akɛ amrɔ nɛɛ ji be ni esa akɛ amɛhala Yehowa akɛ amɛ-Nɔyelɔ. Naagbee lɛ “ekpeŋ sɛɛ.”—Habakuk 2:3.\n18. Mɛni hewɔ esa akɛ wɔkɛ anɔkwa Kristofoi afee ekome kɛjá Yehowa yɛ faŋŋ mli lɛ?\n18 Yehowa miisumɔ ni wɔkɛ anɔkwa Kristofoi ábɔ kɛsɔmɔ lɛ yɛ faŋŋ mli. No hewɔ ni e-Wiemɔ lɛ kɛɔ akɛ: “Nyɛhaa wɔyɔseyɔsea wɔhe, koni wɔhiɛ adɔ suɔmɔ kɛ nitsumɔi kpakpai ahe, ni wɔkakwa wɔhe naabuamɔ, taakɛ bɔ ni mɛi komɛi fɔɔ feemɔ lɛ, shi moŋ wɔwowoo wɔhe ŋaa, ni titri lɛ akɛni nyɛnaa akɛ gbi lɛ miibɛŋkɛ nɛɛ.” (Hebribii 10:24, 25) Kɛ́ wɔkɛ nanemɛi heyelilɔi bua wɔhe naa yɛ Kristofoi akpeei ashishi lɛ, wɔnáa hegbɛ kpele kɛjieɔ wɔ-Nyɔŋmɔ ni wɔsumɔɔ lɛ lɛ yi koni wɔjá lɛ. Wɔkɛtswaa wɔhe hu wɔmaa shi, ni wɔwoɔ wɔhe hewalɛ.\n19. Mɛɛ gbɛ nɔ wɔbaanyɛ wɔtsɔ wɔwaje suɔmɔ wekukpãa ni yɔɔ Kristofoi asafo lɛ mli lɛ?\n19 Be mli ni wɔkɛ Yehowa jálɔi krokomɛi bɔɔ lɛ, ehaa wɔwajeɔ suɔmɔ kɛ naanyobɔɔ wekukpãa ni yɔɔ asafo lɛ mli lɛ. Ehe miihia ni wɔgbala wɔjwɛŋmɔ kɛya sui kpakpai ni yɔɔ mɛi krokomɛi amli lɛ anɔ, taakɛ bɔ ni Yehowa gbalaa ejwɛŋmɔ kɛyaa nɔ̃ kpakpa ni yɔɔ wɔmli lɛ nɔ lɛ. Kaakpa emuuyeli gbɛ kɛmiijɛ onanemɛi heyelilɔi adɛŋ. Kaimɔ akɛ esoro he ni mɔ fɛɛ mɔ eda yɛ mumɔŋ kɛyashɛ, ni ákɛ wɔteŋ mɔ fɛɛ mɔ tɔ̃ɔ. (Kolosebii 3:13) Taomɔ hegbɛ koni okɛtswa naanyobɔɔ ni mli wa waa yɛ okɛ mɛi ni sumɔɔ Yehowa waa lɛ ateŋ, ni obaana akɛ obaada yɛ mumɔŋ. Hɛɛ, omumɔŋ nyɛmimɛi hii kɛ yei lɛ ni okɛaafee ekome kɛjá Yehowa lɛ baaye abua bo koni ohi Nyɔŋmɔ suɔmɔ lɛ mli. Mɛɛ gbɛ nɔ Yehowa jɔ́ɔ mɛi ni jáa lɛ yɛ anɔkwayeli mli ni no haa amɛhiɔ esuɔmɔ lɛ mli lɛ?\nMIAMƆ OHIƐ NI ONINE ASHƐ ‘WALA DIƐŊTSƐ LƐ NƆ’\n20, 21. Mɛni ji ‘wala diɛŋtsɛ lɛ,’ ni mɛni hewɔ eji hiɛnɔkamɔ ni hi jogbaŋŋ lɛ?\n20 Yehowa kɛ wala keɔ etsuji anɔkwafoi lɛ, shi mɛɛ wala nɛkɛ ekɛkeɔ amɛ lɛ? Ojogbaŋŋ, ani amrɔ nɛɛ oyɛ wala mli? Eka shi faŋŋ akɛ wɔteŋ mɛi babaoo baaha hetoo akɛ, hɛɛ. Ejaakɛ kɛ hooo kwraa lɛ, wɔmuɔ, wɔyeɔ nii, ni wɔnuɔ nu. Eka shi faŋŋ akɛ wɔyɛ wala mli. Ni ekolɛ kɛ́ wɔmii shɛ wɔhe jogbaŋŋ lɛ wɔbaakɛɛ akɛ, “Ŋmɛnɛ lɛ wɔmiiye wala diɛŋtsɛ!” Shi Biblia lɛ tsɔɔ mli akɛ, yɛ shishinumɔ ko ni he hiaa naa lɛ, adesa ko bɛ ŋmɛnɛ ni miiye wala diɛŋtsɛ yɛ shihilɛ mli.\nYehowa miisumɔ ni oná ‘wala diɛŋtsɛ lɛ’ mli ŋɔɔmɔ. Ani oosumɔ?\n21 Nyɔŋmɔ Wiemɔ lɛ woɔ wɔ hewalɛ koni ‘wɔmɔ wala diɛŋtsɛ lɛ mli.’ (1 Timoteo 6:19) Nakai wiemɔi lɛ tsɔɔ akɛ ‘wala diɛŋtsɛ lɛ’ ji nɔ ko ni wɔhiɛ kã nɔ akɛ wɔnine baashɛ nɔ yɛ wɔsɛɛ be mli. Hɛɛ, kɛ́ wɔye emuu lɛ, wɔbaahi shi yɛ wiemɔ nɛɛ shishinumɔ diɛŋtsɛ naa, ejaakɛ wɔbaahi shi taakɛ bɔ ni Nyɔŋmɔ to eyiŋ kɛha wɔ akɛ wɔhi shi lɛ. Yɛ wɔsɛɛ be mli kɛji akɛ wɔyɛ paradeiso shikpɔŋ lɛ nɔ, ní wɔyɛ gbɔmɔtsoŋ hewalɛ ni yeɔ emuu, toiŋjɔlɛ, kɛ miishɛɛ lɛ, no mli agbɛnɛ wɔbaaná ‘wala diɛŋtsɛ lɛ’ ni ji naanɔ wala mli ŋɔɔmɔ. (1 Timoteo 6:12) Ani enɛ jeee hiɛnɔkamɔ ni hi jogbaŋŋ?\n22. Te ooofee tɛŋŋ ni ‘omɔ wala diɛŋtsɛ lɛ mli’ lɛ?\n22 Te wɔɔfee tɛŋŋ ‘wɔmɔ wala diɛŋtsɛ lɛ mli’ lɛ? Paulo wo Kristofoi hewalɛ yɛ kuku ni tsɔ nakai kuku lɛ hiɛ lɛ mli “ni amɛfee ejurɔ,” ‘ni amɛtsɔmɔ niiatsɛmɛi yɛ nitsumɔi kpakpai agbɛfaŋ.’ (1 Timoteo 6:18) Belɛ, eyɛ faŋŋ akɛ babaoo damɔ bɔ ni wɔkɛ anɔkwalei ni wɔkase yɛ Biblia lɛ mli lɛ tsuɔ nii wɔhaa lɛ nɔ. Shi ani Paulo miitsɔɔ akɛ wɔnitsumɔi kpakpai lɛ ji nɔ ni haa wɔnine shɛɔ ‘wala diɛŋtsɛ lɛ’ nɔ? Dabi, ejaakɛ gbɛkpamɔi ni yɔɔ miishɛɛ nɛɛ damɔ Nyɔŋmɔ “duromɔ” lɛ ni wɔnine aaashɛ nɔ diɛŋtsɛ lɛ nɔ. (Romabii 5:15) Shi kɛlɛ, Yehowa náa he miishɛɛ akɛ eeeke mɛi ni sɔmɔɔ lɛ yɛ anɔkwayeli mli lɛ nii. Eesumɔ ni ena akɛ oohi shi yɛ ‘wala diɛŋtsɛ lɛ’ mli. Mɛi ni hiɔ Nyɔŋmɔ suɔmɔ lɛ mli lɛ baaná naanɔ wala shihilɛ ni tamɔ nɛkɛ ni miishɛɛ kɛ toiŋjɔlɛ yɔɔ mli.\n23. Mɛni hewɔ ehe hiaa akɛ ahi Nyɔŋmɔ suɔmɔ lɛ mli lɛ?\n23 Esa akɛ wɔteŋ mɔ fɛɛ mɔ abi ehe akɛ, ‘Ani miijá Nyɔŋmɔ yɛ gbɛ ni etsɔɔ yɛ Biblia lɛ mli akɛ atsɔ nɔ ajá lɛ lɛ nɔ?’ Kɛ́ wɔka wɔhe wɔkwɛ daa gbi ni wɔna akɛ wɔmiifee nakai lɛ, belɛ no tsɔɔ akɛ wɔnyiɛ gbɛ ni ja lɛ nɔ. Wɔbaanyɛ wɔná nɔmimaa akɛ Yehowa ji wɔbobaahe. Ebaabaa etsuji anɔkwafoi lɛ ayi shweshweeshwe kɛfo nibii agbɛjianɔtoo momo nɛɛ naagbee gbii ni haomɔi yɔɔ mli nɛɛ. Yehowa baabaa wɔyi hu kɛbote nibii agbɛjianɔtoo hee ni yɔɔ nyam ni ebɛŋkɛ amrɔ nɛɛ lɛ mli. Kwɛ bɔ ni wɔbaaná miishɛɛ kɛ́ wɔna nakai be lɛ! Ni kwɛ bɔ ni wɔmii baashɛ wɔhe aha akɛ wɔfee nihalamɔ ni ja lɛ yɛ naagbee gbii nɛɛ amli! Kɛ́ ohala nii ni tamɔ nakai amrɔ nɛɛ lɛ, obaaná ‘wala diɛŋtsɛ lɛ’ ni ji bɔ ni Yehowa Nyɔŋmɔ to eyiŋ akɛ wala aji aha lɛ mli ŋɔɔmɔ kɛya naanɔi anaanɔ!\nWɔjieɔ anɔkwa suɔmɔ ni wɔyɔɔ kɛha Nyɔŋmɔ lɛ kpo wɔtsɔɔ kɛtsɔ ekitai lɛ anɔ ni wɔyeɔ kɛ eshishitoo mlai lɛ ni wɔkɛtsuɔ nii lɛ nɔ.—1 Yohane 5:3.\nNyɔŋmɔ Wiemɔ lɛ ni wɔɔkase, sɔlemɔ ni wɔɔsɔle kɛjɛ wɔtsuiiaŋ, mɛi ni wɔɔtsɔɔ amɛ ehe nii, kɛ Kristofoi akpeei ashishi ni wɔɔjá lɛ yɛ lɛ baaye abua wɔ koni wɔhi Nyɔŋmɔ suɔmɔ lɛ mli.—Mateo 24:14; 28:19, 20; Yohane 17:3; 1 Tesalonikabii 5:17; Hebribii 10:24, 25.\nMɛi ni hiɔ Nyɔŋmɔ suɔmɔ lɛ mli lɛ yɛ hiɛnɔkamɔ akɛ amɛaaná ‘wala diɛŋtsɛ lɛ’ mli ŋɔɔmɔ.—1 Timoteo 6:12, 19; Yuda 21.


Nyɔŋmɔ Nanemɛi Feɔ Nɔ Ni Hi\nKɛ́ oyɛ naanyo ko ni obuɔ lɛ ni okɛ woo haa lɛ lɛ, obɔɔ mɔdɛŋ ni otamɔ lɛ. Biblia lɛ kɛɔ akɛ: “Yehowa hi ni eja.” (Lala 25:8) Kɛji akɛ wɔɔnyɛ wɔfee Nyɔŋmɔ nanemɛi lɛ, esa akɛ wɔfee mɛi ni hi kɛ mɛi ni ja. Biblia lɛ kɛɔ akɛ: “Nyɛfea Nyɔŋmɔ kaselɔi tamɔ bii ni asumɔɔ, ni nyɛnyiɛa yɛ suɔmɔ mli.” (Efesobii 5:1, 2) Naa gbɛ̀i komɛi ni wɔɔtsɔ nɔ wɔfee nakai:\nYe obua mɛi krokomɛi. “Nyɛhaa wɔfea mɛi fɛɛ ejurɔ.”—Galatabii 6:10.\nTsu nii waa. “Julɔ lɛ ekaju dɔŋŋ, shi moŋ ebɔ mɔdɛŋ ni ekɛ eniji atsu nitsumɔ kpakpa.”—Efesobii 4:28.\nHa ohe atse yɛ gbɔmɔtsoŋ kɛ jeŋba mli. “Nyɛhaa wɔtsuua wɔhe kɛjɛa heloo kɛ mumɔ fɛɛ he muji mli, ni wɔgbe hetsemɔ naa yɛ Nyɔŋmɔ gbeyeishemɔ mli.”—2 Korintobii 7:1.\nOkɛ oweku lɛ mli bii aye yɛ suɔmɔ kɛ bulɛ mli. “Sa akɛ nyɛ hu nyɛteŋ mɔ fɛɛ mɔ asumɔ lɛ diɛŋtsɛ eŋa nakai, tamɔ lɛ diɛŋtsɛ ehe; koni ŋa lɛ hu ashe ewu. Nyɛ bii lɛ, nyɛboa nyɛfɔlɔi lɛ atoi.”—Efesobii 5:33–6:1.\nJiemɔ suɔmɔ kpo otsɔɔ mɛi krokomɛi. “Nyɛhaa wɔsumɔsumɔa wɔhe; ejaakɛ suɔmɔ lɛ Nyɔŋmɔ mli ejɛ.”—1 Yohane 4:7.\nBó maŋ lɛ mlai atoi. “Mɔ fɛɛ mɔ aba ehe shi aha [nɔyeli] hegbɛi ni yeɔ nɔ lɛ . . . Mɔ gbɛfaŋ ni ji onia lɛ, nyɛtsua onia; mɔ nɔ ni ji too lɛ, too.”—Romabii 13:1, 7.


Hii Nyɔŋmɔ Suɔmɔ Lɛ Mli (Yuda 20, 21)\nBɔ Ni Ooofee Ohi Nyɔŋmɔ Suɔmɔ Lɛ Mli\nKANEMƆ YƐ Abbey Acholi Afrikaans Aja Alur Amerika Mumuii Awiemɔ Amharic Armenia Ateso Australia Mumuii Awiemɔ Aymara Azerbaijani Azerbaijani (Cyrillic) Bashkir Basque Bassa (Cameroon) Batak (Karo) Belize Kriol Biak Bicol Blɔfo Bolivia Mumuii Awiemɔ Boulou Cebuano Changana (Mozambique) Chichewa Chin (Hakha) Chin (Tiddim) China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Zimbabwe) Chitumbuka Chiyao Chokwe Chuabo Cibemba Cinamwanga Cinyanja Colombia Mumuii Awiemɔ Cuban Sign Language Czech Denmark Douala Drehu Dusun Dutch Ewe Fiji Filipi Mumuii Awiemɔ Finland Fon French French Mumuii Awiemɔ Futuna (East) Ga Galician Germany Germany Mumuii Awiemɔ Guarani Gun Haitian Creole Hausa Hela Herero Hiligaynon Hindi Hungary Iban Ibanag Iloko India Mumuii Awiemɔ Indonesia Indonesia Mumuii Awiemɔ Ireland Isoko Italia Japan Javanese Jula Kabiye Kabuverdianu Karen (S'gaw) Kazakh Kazakh (Arabic) Khana Kikamba Kikaonde Kikongo ya Leta Kikuyu Kiluba Kinande Kinyarwanda Kirghiz Kiribati Kirundi Kisi Kisonge Kongo Korea Krio Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Lari Lhukonzo Lingala Lomwe Luganda Luo Luvale Macedonia Macua Malay Malayalam Malta Mambwe-Lungu Mashi Mauritia Creole Maya Mbunda Mingrelian Mixtec (Guerrero) Mongolia Moore Myanmar Ndau Ndebele Ndebele (Zimbabwe) Ndonga Nepali Ngangela Nias Norway Nsenga (Zambia) Nyaneka Nyungwe Nzema Odia Okpe Oromo Otetela Pangasinan Poland Portugal (Portugal) Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Romany (Macedonia) Romany (Macedonia) Cyrillic Romany (Northern Greece) Romany (Southern Greece) Ronga Runyankore Russia Samoa Sango Sena Sepedi Sesotho (South Africa) Seychelles Creole Shona Sidama Silozi Sinhala Slovak Spania Spania Mumuii Awiemɔ Sranantongo Sunda Swahili Swahili (Congo) Sweden Tagalog Tamil Telugu Tetun Dili Thailand Tigrinya Tok Pisin Tonga Tshiluba Tshwa Tuvalu Tzotzil Ukrain Urdu Urhobo Uruund Uzbek Uzbek (Roman) Valencian Vietnam Waray-Waray Wayuunaiki Wolaita Yacouba Zambia Mumuii Awiemɔ Zande Zapotec (Lachiguiri) Zimbabwe Mumuii Awiemɔ\nHii Nyɔŋmɔ Suɔmɔ Lɛ Mli\n“Nyɛtswaa nyɛhe nyɛmaa nyɛhemɔkɛyeli ni yɔɔ krɔŋkrɔŋ fe fɛɛ lɛ nɔ . . . Ni nyɛya nɔ nyɛhi Nyɔŋmɔ suɔmɔ lɛ mli.”—YUDA 20, 21.\n1, 2. Mɛni wɔbaanyɛ wɔfee koni wɔya nɔ wɔhi Nyɔŋmɔ suɔmɔ lɛ mli?\nWƆTEŊ mɔ fɛɛ mɔ miisumɔ ni ená gbɔmɔtsoŋ hewalɛ kpakpa. No hewɔ lɛ, wɔbɔɔ mɔdɛŋ ni wɔye niyenii kpakpai, wɔgbɔle wɔkpɔiaŋ, ni wɔhiɛ wɔgbɔmɔtso jogbaŋŋ. Eyɛ mli akɛ enɛ biɔ mɔdɛŋbɔɔ moŋ, shi akɛni wɔnáa he sɛɛ hewɔ lɛ, wɔnijiaŋ ejeee wui. Shi esa akɛ wɔná hewalɛ yɛ shishinumɔ kroko hu naa.\n2 Amrɔ nɛɛ, wɔkase Yehowa he nii kɛshɛ he ko, shi ehe miihia ni wɔhã wekukpaa ni yɔɔ wɔ kɛ lɛ teŋ lɛ mli aya nɔ awa. Be ni Yuda wo Kristofoi hewalɛ ni ‘amɛya nɔ amɛhi Nyɔŋmɔ suɔmɔ lɛ mli’ lɛ, etsɔɔ amɛ bɔ ni amɛfee lɛ amɛhã. Ekɛɛ amɛ akɛ: “Nyɛtswaa nyɛhe nyɛmaa nyɛhemɔkɛyeli ni yɔɔ krɔŋkrɔŋ fe fɛɛ lɛ nɔ.” (Yuda 20, 21) Belɛ, te wɔɔfee tɛŋŋ wɔhã wɔhemɔkɛyeli lɛ mli awa lɛ?\nYAA NƆ OTSWA OHEMƆKƐYELI LƐ OMA SHI\n3-5. (a) Te Satan sumɔɔ ni ona Yehowa mlai kɛ eshishitoo mlai lɛ ohã tɛŋŋ? (b) Te onaa Yehowa mlai kɛ eshishitoo mlai lɛ ohãa tɛŋŋ?\n3 Ehe miihia waa ni ohã oyiŋ atsɔ akɛ, Yehowa gbɛi lɛ anɔ bɛ. Satan miisumɔ ni ona Nyɔŋmɔ mlai kɛ eshishitoo mlai lɛ akɛ amɛnɔyeli wa tsɔ, ni akɛ, kɛ́ bo diɛŋtsɛ okpɛ oyiŋ yɛ ekpakpa kɛ efɔŋ he lɛ, obaaná miishɛɛ. Kɛjɛ Eden abɔɔ mli tɔ̃ɔ lɛ, ebɔ mɔdɛŋ akɛ ebaahã mɛi ahe enɛ amɛye. (1 Mose 3:1-6) Ni ŋmɛnɛ hu lɛ, eebɔ mɔdɛŋ waa akɛ ebaafee nakai nɔŋŋ.\n4 Ani Satan sane ja? Ani Yehowa mlai kɛ eshishitoo mlai lɛ anɔyeli wa tsɔ? Dabi. Akɛ nɔkwɛmɔnɔ lɛ, ŋɔɔ lɛ akɛ, ooshara shi yɛ abɔɔ fɛfɛo ko mli. Trukaa lɛ, oyana afabaŋ ko ni kwɔ waa. Ekolɛ obaabi ohe akɛ, ‘Mɛni hewɔ kwraa afo afabaŋ nɛɛ kɛtsĩ mi gbɛ?’ Shi nɔŋŋ kɛkɛ ni onu ni jata ko miihũu yɛ afabaŋ lɛ sɛɛ. Agbɛnɛ, te obaana afabaŋ lɛ ohã tɛŋŋ? Obaaná miishɛɛ waa, ejaakɛ afabaŋ lɛ hãŋ jata lɛ akpe bo! Yehowa shishitoo mlai lɛ tamɔ nakai afabaŋ lɛ, ni Abonsam tamɔ nakai jata lɛ. Nyɔŋmɔ Wiemɔ lɛ bɔɔ wɔ kɔkɔ akɛ: “Nyɛhiɛ ahia nyɛhe nɔ be fɛɛ be, nyɛkwɛa nyɛhe nɔ jogbaŋŋ! Nyɛhenyɛlɔ, Abonsam lɛ, nyiɛ tamɔ jata ni miihũu, ni eetao mɔ ko emi.”—1 Petro 5:8.\n5 Yehowa miisumɔ ni wɔná shihilɛ ni hi fe fɛɛ. Esumɔɔɔ ni Satan lakaa wɔ. No hewɔ ni ehã wɔ mlai kɛ shishitoo mlai koni amɛbu wɔhe, ni amɛhã wɔná miishɛɛ lɛ. (Efesobii 6:11) Yakobo ŋma akɛ: “Mɔ ni maa eyi shi ekwɛɔ heyeli mla ni eye emuu lɛ mli, ni ekãa he efeɔ lɛ, . . . ebaaná miishɛɛ yɛ nɔ ni etsuɔ lɛ mli.”—Yakobo 1:25.\n6. Mɛni baahã wɔna faŋŋ akɛ, Nyɔŋmɔ gbɛi lɛ anɔ bɛ?\n6 Kɛ́ wɔbo Yehowa toi lɛ, wɔshihilɛ hiɔ, ni wɔkɛ lɛ teŋ naanyobɔɔ lɛ hu mli waa fe tsutsu lɛ. Akɛ nɔkwɛmɔnɔ lɛ, ekɛɛ wɔsɔle wɔhã lɛ daa, ni kɛ́ wɔfee nakai lɛ, wɔnáa he sɛɛ. (Mateo 6:5-8; 1 Tesalonikabii 5:17) Ekɛɛ wɔ hu akɛ, wɔkpe kutuu ni wɔjá lɛ ni wɔwowoo wɔhe hewalɛ, ní wɔkɛ wɔhe awo shiɛmɔ kɛ nitsɔɔmɔ nitsumɔ lɛ hu mli kɛmɔ shi, ni enɛ ni wɔfeɔ lɛ hãa wɔmii shɛɔ wɔhe waa. (Mateo 28:19, 20; Galatiabii 6:2; Hebribii 10:24, 25) Kɛ́ wɔsusu bɔ ni nibii nɛɛ ehã wɔhemɔkɛyeli lɛ mli ewa lɛ he lɛ, ehãa wɔnaa faŋŋ akɛ, Yehowa gbɛi lɛ anɔ bɛ.\n7, 8. Mɛni baaye abua wɔ ni wɔkaye wɔtsui yɛ kai ni ekolɛ wɔkɛbaakpe wɔsɛɛ lɛ ahe?\n7 Ekolɛ wɔbaaye wɔtsui akɛ, be ko baaba ni wɔkɛ wɔhemɔkɛyeli lɛ he kaa ko ni wa waa baakpe. Kɛ́ onu he nakai lɛ, kaimɔ Yehowa wiemɔi nɛɛ: “Mi Yehowa, miji o-Nyɔŋmɔ lɛ, mɔ ni tsɔɔ bo nii koni oná he sɛɛ lɛ, mɔ ni tsɔɔ bo gbɛ yɛ gbɛ ni esa akɛ onyiɛ nɔ lɛ nɔ lɛ. Miná kulɛ oboɔ mikitãi lɛ toi jogbaŋŋ! Kulɛ otoiŋjɔlɛ lɛ baafee tamɔ faa ni ojalɛ nifeemɔ lɛ hu baafee tamɔ ŋshɔkei.”—Yesaia 48:17, 18.\n8 Kɛ́ wɔbo Yehowa toi lɛ, wɔhejɔlɛ lɛ baatamɔ faa ni mli nu etãaa, ni wɔjalɛ lɛ hu baatamɔ ŋshɔkei ni kuɔ be fɛɛ be. Ekɔɔɔ he eko shihilɛ ni wɔkɛbaakpe lɛ, wɔbaaye Yehowa anɔkwa. Biblia lɛ kɛɛ: “Shɛ ojatsu lɛ ofɔ̃ Yehowa nɔ, ni ebaaye ebua bo. Ehãŋ jalɔ agbee shi kɔkɔɔkɔ.”—Lala 55:22.\n‘YAA OHIƐ KƐSHƐ DALƐ HE’\n9, 10. Kɛ́ akɛɛ Kristofonyo ko eda lɛ, te eshishi lɛ?\n9 Kɛ́ otee nɔ ofee nibii ni baahã okɛ Yehowa teŋ wekukpaa lɛ mli awa lɛ, ‘obaaya ohiɛ kɛshɛ dalɛ he.’ (Hebribii 6:1) Kɛ́ akɛɛ Kristofonyo ko eda lɛ, te eshishi lɛ?\n10 Jeee afii abɔ ni Kristofonyo ko eye lɛ ji nɔ ni tsɔɔ akɛ eda. Ja wɔkɛ Yehowa efee wɔ-Naanyo ni fe fɛɛ, ni wɔkwɛ nii tamɔ bɔ ni ekwɛɔ nii lɛ, dani abaanyɛ akɛɛ akɛ wɔda. (Yohane 4:23) Paulo ŋma akɛ: “Mɛi ni hiɔ shi yɛ heloo lɛ naa lɛ kɛ amɛjwɛŋmɔ maa heloo lɛ nibii anɔ, shi mɛi ni hiɔ shi yɛ mumɔ lɛ naa lɛ kɛ amɛjwɛŋmɔ maa mumɔ lɛ nibii anɔ.” (Romabii 8:5) Kristofonyo ni eda lɛ kɛ ejwɛŋmɔ emaaa ŋɔɔmɔyeli loo heloonaa nibii anɔ. Moŋ lɛ, ekɛ ejwɛŋmɔ maa Yehowa sɔɔmɔ lɛ nɔ, ni ekpɛɔ yiŋ ni ja. (Abɛi 27:11; kanemɔ Yakobo 1:2, 3.) Ehãaa mɔ ko loo nɔ ko aná enɔ hewalɛ ni efee efɔŋ. Ele nɔ ni ja, ni etswaa efai shi akɛ no ebaafee.\n11, 12. (a) Mɛni Paulo wie yɛ Kristofonyo ‘jwɛŋmɔ’ he? (b) Mɛɛ gbɛ nɔ Kristofonyo ko ni miitao etsɔ mɔ ni eda lɛ tamɔ mɔ ko ni miitao etsɔ foidalɔ?\n11 Kɛ́ Kristofonyo ko baafee mɔ ni eda lɛ, ja emia ehiɛ. Bɔfo Paulo ŋma akɛ: “Mɛi ni edara lɛ anɔ ji niyenii ni tsii, amɛji mɛi ni kɛ amɛjwɛŋmɔ tsuɔ nii, ni amɛtsɔse amɛjwɛŋmɔ lɛ koni ele ekpakpa kɛ efɔŋ mlikpamɔ.” (Hebribii 5:14) Ekolɛ kɛ́ wɔnu wiemɔ ni ji ‘atsɔse’ lɛ, nɔ ni baa wɔjwɛŋmɔ mli ji foidalɔ ko ni miitsɔse ehe.\n12 Kɛ́ wɔna foidalɔ ko ni he esa ni miijo foi lɛ, wɔle akɛ ekɛ be babaoo tsɔse ehe dani ebashɛ he ni eshɛ lɛ. Akɛ foidamɔ fɔɔɔ lɛ. Kɛ́ afɔ gbekɛ lɛ, enyɛɛɛ ekɛ eniji kɛ enaji atsu nii jogbaŋŋ. Shi kɛ́ be shwie mli lɛ, eleɔ bɔ ni amɔmɔɔ nibii amli, ni ekaseɔ nyiɛmɔ hu. Kɛ́ etsɔse ehe lɛ, ebaanyɛ ebatsɔ foidalɔ. Nakai nɔŋŋ ja wɔkɛ be babaoo etsɔse wɔhe dani wɔbaanyɛ wɔtsɔ Kristofonyo ni eda.\n13. Mɛni baawa wɔ ni wɔsusu nii ahe tamɔ Yehowa?\n13 Wɔkase bɔ ni wɔbaafee wɔsusu nii ahe tamɔ Yehowa, ní wɔkwɛ nii tamɔ ekwɛɔ nii lɛ yɛ wolo nɛɛ mli. Wɔna hu akɛ, esa akɛ wɔhiɛ asɔ Yehowa mlai kɛ eshishitoo mlai lɛ, ni wɔsumɔ amɛ hu. Kɛ́ wɔmiikpɛ yiŋ ko lɛ, wɔbiɔ wɔhe akɛ: ‘Mɛɛ mlai loo shishitoo mlai yɔɔ Biblia lɛ mli ni kɔɔ sane nɛɛ he? Te mafee tɛŋŋ mikɛtsu nii? Mɛni Yehowa baasumɔ ni mafee?’—Kanemɔ Abɛi 3:5, 6; Yakobo 1:5.\n14. Mɛni esa akɛ wɔfee koni wɔhemɔkɛyeli lɛ mli awa?\n14 Esa akɛ wɔhã hemɔkɛyeli ni wɔyɔɔ yɛ Yehowa mli lɛ mli awa be fɛɛ be. Bɔ ni niyenii ni hewalɛ yɔɔ mli hãa wɔnáa gbɔmɔtsoŋ hewalɛ kpakpa lɛ, nakai nɔŋŋ kɛ́ wɔtee nɔ wɔkase Yehowa he nii lɛ, ebaahã wɔhemɔkɛyeli lɛ mli awa. Be ni wɔbɔi Biblia lɛ kasemɔ lɛ, wɔkase Yehowa kɛ egbɛi lɛ ahe anɔkwalei komɛi. Shi be ni be shwieɔ mli lɛ, ebaabi ni wɔnu anɔkwalei ni mli kwɔlɔ lɛ ashishi. No ji nɔ ni Paulo tsɔɔ be ni ewie akɛ: “Mɛi ni edara lɛ anɔ ji niyenii ni tsii” lɛ. Kɛ́ wɔkɛ nibii ni wɔkaseɔ lɛ tsu nii lɛ, wɔhiɛ baakã shi. Biblia lɛ wie akɛ: “Hiɛshikamɔ ji nɔ ni he hiaa fe fɛɛ.”—Abɛi 4:5-7; 1 Petro 2:2.\n15. Mɛni hewɔ ehe hiaa ni wɔsumɔ Yehowa kɛ wɔnyɛmimɛi lɛ waa lɛ?\n15 Mɔ ko baanyɛ ahi gbɔmɔtsoŋ hewalɛ kpakpa, shi ele akɛ, ja etee nɔ ehiɛ ehe jogbaŋŋ dani ebaakã he ehi shi nakai. Nakai nɔŋŋ Kristofonyo ni eda lɛ le akɛ, ja emia ehiɛ dani wekukpaa ni yɔɔ ekɛ Yehowa teŋ lɛ mli baaya nɔ awa. Paulo kaiɔ wɔ akɛ: “Nyɛyaa nɔ nyɛpɛia nyɛmli nyɛkwɛa akɛ nyɛyɛ hemɔkɛyeli lɛ mli lo; nyɛyaa nɔ nyɛkaa bɔ ni nyɛji diɛŋtsɛ lɛ nyɛkwɛa.” (2 Korintobii 13:5) Fɛɛ sɛɛ lɛ, jeee hemɔkɛyeli ni mli wa pɛ he hiaa wɔ. Esa akɛ suɔmɔ ni wɔyɔɔ kɛhã Yehowa kɛ wɔnyɛmimɛi lɛ hu mli aya nɔ awa. Paulo kɛɛ: “Kɛ́ miyɛ . . . nilee, ni kɛ́ miyɛ hemɔkɛyeli fɛɛ bɔ ni manyɛ gɔji mafamɔ, shi mibɛ suɔmɔ lɛ, mijeee nɔ ko.”—1 Korintobii 13:1-3.\nHÃ OJWƐŊMƆ AHI OHIƐNƆKAMƆ LƐ NƆ\n16. Te Satan sumɔɔ ni wɔnu he wɔhã tɛŋŋ?\n16 Satan miisumɔ ni wɔnu he akɛ wɔnyɛŋ wɔsa Yehowa hiɛ kɔkɔɔkɔ. Eesumɔ ni wɔnijiaŋ aje wui, ni wɔnu he akɛ tsabaa ko bɛ kɛhã wɔnaagbai lɛ. Esumɔɔɔ ni wɔheɔ wɔnyɛmimɛi Kristofoi lɛ wɔyeɔ, ni esumɔɔɔ ni wɔnáa miishɛɛ hu. (Efesobii 2:2) Ele akɛ kɛ́ wɔná jwɛŋmɔ ni ejaaa lɛ, ebaanyɛ eye wɔ awui, ni efite wɔ kɛ Nyɔŋmɔ teŋ wekukpaa lɛ hu. Shi Yehowa ehã wɔ nɔ ko ni baanyɛ awa wɔ koni wɔkaná jwɛŋmɔ ni ejaaa. No ji hiɛnɔkamɔ.\n17. Mɛɛ sɛɛnamɔ yɔɔ hiɛnɔkamɔ he?\n17 Biblia lɛ kɛ wɔhiɛnɔkamɔ lɛ to dade fai ni buɔ asraafonyo yitso he yɛ ta mli lɛ he yɛ 1 Tesalonikabii 5:8 lɛ, ni etsɛ dade fai nɛɛ akɛ “yiwalaheremɔ he hiɛnɔkamɔ.” Hiɛnɔkamɔ ni wɔyɔɔ yɛ Yehowa shiwoi amli lɛ baanyɛ abu wɔjwɛŋmɔ he, ni ehã wɔkwa susumɔi ni ejaaa.\n18, 19. Mɛɛ gbɛ nɔ hiɛnɔkamɔ waje Yesu?\n18 Yesu hiɛnɔkamɔ lɛ waje lɛ waa. Gbi gbɛkɛ ni enɔ jetsɛremɔ lɛ abaagbe lɛ lɛ, ekɛ shihilɛi srɔtoi ni jaraa kpe. Enaanyo kpaakpa tsɔɔ esɛɛ gbɛ. Enaanyo kroko hu kɛɛ eleee lɛ kwraa. Amɛteŋ mɛi krokomɛi hu kwa lɛ, ni amɛjo foi amɛshi lɛ. Lɛ diɛŋtsɛ emaŋbii te shi amɛwo lɛ, ni amɛbi ni apiŋ lɛ ni agbe lɛ. Mɛni ye ebua lɛ ni enyɛ edamɔ shihilɛi ni jaraa nɛɛ fɛɛ anaa? Biblia lɛ wie akɛ: “Miishɛɛ ni kã ehiɛ lɛ hewɔ lɛ, edamɔ piŋmɔ ni epiŋ yɛ piŋmɔ tso lɛ nɔ lɛ naa, ni ebuuu hiɛgbele, ni eyata shi yɛ Nyɔŋmɔ maŋtsɛ sɛi lɛ ninejurɔ nɔ.”—Hebribii 12:2.\n19 Yesu le akɛ kɛji eye anɔkwa lɛ, ebaawo e-Tsɛ hiɛ nyam, ni abaana Satan amalelɔ. Hiɛnɔkamɔ nɛɛ hã emii shɛ ehe waa. Ele hu akɛ, etsɛŋ ebaayafata e-Tsɛ lɛ he ekoŋŋ yɛ ŋwɛi. Hiɛnɔkamɔ nɛɛ wa lɛ ni efi shi. Wɔ hu esa akɛ wɔhã wɔjwɛŋmɔ ahi wɔhiɛnɔkamɔ lɛ nɔ. Ebaaye ebua wɔ ni wɔfi shi, ekɔɔɔ he eko nɔ ni baaba.\n20. Mɛni baawa bo ni ohiɛ jwɛŋmɔ ni ja?\n20 Yehowa naa hemɔkɛyeli ni oyɔɔ lɛ, kɛ bɔ ni ofiɔ shi lɛ. (Yesaia 30:18; kanemɔ Maleaki 3:10.) Ewo shi akɛ, “ebaahã bo nibii ni otsui taoɔ lɛ.” (Lala 37:4) No hewɔ lɛ, kaajie ojwɛŋmɔ yɛ ohiɛnɔkamɔ lɛ nɔ. Satan miitao ni ohiɛnɔkamɔ atã, ni onu he akɛ Yehowa shiwoi lɛ baŋ mli kɔkɔɔkɔ. Shi esaaa akɛ onáa susumɔ ni ejaaa! Kɛ́ ona akɛ ohiɛnɔkamɔ miitã lɛ, bi Yehowa ni eye ebua bo. Kaimɔ wiemɔi ni yɔɔ Filipibii 4:6, 7 lɛ. Jɛmɛ kɛɛ: “Nyɛkayea nyɛtsui yɛ nɔ ko nɔ ko he, shi moŋ yɛ nɔ fɛɛ nɔ mli lɛ, nyɛtsɔa sɔlemɔ, kɛ fai ni akɛ hiɛdɔɔ kpaa, kɛ shidaa nɔ nyɛhãa Nyɔŋmɔ alea nyɛnibimɔi lɛ; ni Nyɔŋmɔ toiŋjɔlɛ ni fe niiashishinumɔi fɛɛ lɛ baatsɔ Kristo Yesu nɔ abu nyɛtsuii kɛ nyɛjwɛŋmɔi ahe.”\n21, 22. (a) Mɛni ji Yehowa yiŋtoo kɛhã shikpɔŋ lɛ? (b) Mɛni okpɛ oyiŋ akɛ obaafee?\n21 Hemɔ be daa kɛjwɛŋ nibii kpakpai ni etsɛŋ ebaaba lɛ anɔ. Etsɛŋ, mɛi fɛɛ ni yɔɔ wala mli lɛ baajá Yehowa. (Kpojiemɔ 7:9, 14) Bo lɛ susumɔ bɔ ni jeŋ hee lɛ mli shihilɛ baafee lɛ he okwɛ. Wɔnyɛŋ wɔkɛ shihilɛ ko kwraa ato he! Abaabɛɛ Satan, edaimonioi lɛ, kɛ efɔŋfeemɔ fɛɛ kɛya. Hela mɔŋ bo, ni ogboŋ hu. Moŋ lɛ, obaate shi gbi fɛɛ gbi kɛ gbɔmɔtsoŋ hewalɛ kpakpa, ni omii baashɛ ohe akɛ oyɛ wala mli. Mɛi fɛɛ baafee ekome kɛtsu nii kɛfee shikpɔŋ lɛ paradeiso. Mɔ fɛɛ mɔ baaná niyenii kpakpa eye, kɛ he ko ni yɔɔ shweshweeshwe ehi. Mɛi yeŋ awui, moŋ lɛ, amɛmli baahi ahãhãa amɛhe. Naagbee lɛ, adesai fɛɛ ni yɔɔ shikpɔŋ lɛ nɔ lɛ baaná “Nyɔŋmɔ bii lɛ anunyam heyeli lɛ.”—Romabii 8:21.\n22 Yehowa miisumɔ ni okɛ lɛ afee o-Naanyo ni fe fɛɛ. No hewɔ lɛ, bɔɔ mɔdɛŋ fɛɛ ni ooonyɛ ni obo Yehowa toi, ni otsi obɛŋkɛ lɛ gbi fɛɛ gbi. Hɛɛ, hã wɔ fɛɛ wɔya nɔ wɔhi Nyɔŋmɔ suɔmɔ lɛ mli kɛya naanɔ!—Yuda 21.\nBIBLIA MLI SHISHITOO MLAI\n1 YAA NƆ OHÃ OHEMƆKƐYELI LƐ MLI AWA\n“Nyɛtswaa nyɛhe nyɛmaa nyɛhemɔkɛyeli ni yɔɔ krɔŋkrɔŋ fe fɛɛ lɛ nɔ.”—Yuda 20\nMɛni baawa wɔ ni wɔhemɔkɛyeli lɛ mli awa?\nEfesobii 6:11; Yakobo 1:25; 1 Petro 5:8\nSusumɔ bɔ ni Yehowa toi ni wɔboɔ lɛ buɔ wɔhe, ní ehãa wɔshihilɛ hiɔ lɛ he.\nMateo 28:19, 20; 1 Tesalonikabii 5:17; Hebribii 10:24, 25\nEsa akɛ wɔsɔle daa, wɔgba mɛi krokomɛi Yehowa he sane, ní wɔkɛ wɔnyɛmimɛi lɛ abɔ, koni wɔhemɔkɛyeli lɛ mli awa.\nLala 55:22; Yesaia 48:17, 18\nYehowa kwaŋ bo kɔkɔɔkɔ. Kɛ́ ohã etsɔɔ bo gbɛ lɛ, otoiŋ baajɔ bo.\n2 WƆMIISUMƆ NI WƆTSƆMƆ KRISTOFOI NI EDARA\n“Nyɛhãa wɔyaa hiɛ kɛshɛa dalɛ he.”—Hebribii 6:1\nKɛ́ akɛɛ Kristofonyo ko eda lɛ, te eshishi lɛ?\nRomabii 8:5; Hebribii 5:14\nEbiɔ be kɛ hiɛmiamɔ dani Kristofonyo ko baanyɛ afee mɔ ni eda. Kristofonyo ni eda lɛ kwɛɔ nii tamɔ Yehowa, ni ekpɛɔ yiŋ ni ja.\nAbɛi 27:11; Yakobo 1:2, 3\nNaagbai ni wɔkɛkpeɔ lɛ hãa wɔnáa hegbɛi kɛtswaa wɔhemɔkɛyeli lɛ wɔmaa shi, ni wɔkɛtsɔɔ hu akɛ, wɔsumɔɔ Yehowa.\nAbɛi 3:5, 6; Yakobo 1:5\nKɛ́ ookpɛ yiŋ ko lɛ, bi ohe akɛ, ‘Mɛni Yehowa baasumɔ ni mafee?’ Ni obi lɛ ni ewa bo.\n2 Korintobii 13:5\nKaakpa Yehowa he nii ni okaseɔ lɛ kɔkɔɔkɔ, ni yaa nɔ ohã okɛ lɛ teŋ wekukpaa lɛ mli awa.\n3 KAAJIE OJWƐŊMƆ YƐ OHIƐNƆKAMƆ LƐ NƆ\n‘Wo yiwalaheremɔ he hiɛnɔkamɔ lɛ akɛ dade fai.’—1 Tesalonikabii 5:8\nMɛɛ gbɛ nɔ hiɛnɔkamɔ baanyɛ abu wɔhe?\nHiɛnɔkamɔ ni oyɔɔ kɛhã wɔsɛɛ lɛ yɛ hewalɛ waa. Susumɔ bɔ ni hiɛnɔkamɔ ni Yesu yɔɔ lɛ ye ebua lɛ kɛdamɔ kai anaa lɛ he.\nFilipibii 4:6, 7\nKɛ́ ona akɛ ohiɛnɔkamɔ miitã lɛ, sɔlemɔ yɛ he. Kɛ́ oná jwɛŋmɔ ni ejaaa, ni oyiŋ fee bo enyɔnyɔɔnyɔ lɛ, ebaahã ohiɛnɔkamɔ atã. Shi Yehowa baahã oná ekãa, ní otoiŋ hu ajɔ bo.\nMaleaki 3:10; Romabii 8:21\nJwɛŋmɔ hiɛnɔkamɔ ni oyɔɔ kɛhã wɔsɛɛ lɛ he daa. Onyɛŋ okɛ nɔ ko ato bɔ ni shihilɛ baaji yɛ jeŋ hee lɛ mli lɛ he.\nLala 37:4; Yuda 21\nYehowa miisumɔ ni ona lɛ akɛ o-Naanyo ni fe fɛɛ. Bɔɔ mɔdɛŋ fɛɛ ni ooonyɛ ni obo lɛ toi, ni otsi obɛŋkɛ lɛ gbi fɛɛ gbi.\nHã Hemɔkɛyeli ni Oyɔɔ yɛ Ohiɛnɔkamɔ lɛ mli lɛ mli Awa\nWɔbaanyɛ wɔkase anɔkwafoi pii ni hi shi yɛ blema, kɛ mɛi ni ehi shi yɛ wɔbei nɛɛ amli lɛ ahemɔkɛyeli. Mɛni baaye abua bo ni ohemɔkɛyeli lɛ mli aya nɔ awa?\nKɛmaje Mɔ Ko Kɛmaje Mɔ Ko Hii Nyɔŋmɔ Suɔmɔ Lɛ Mli\nYITSO 1 Nyɔŋmɔ Suɔmɔ Lɛ Hiɔ Shi Kɛyaa Naanɔ\nYITSO 2 Henilee Kpakpa Yɛ Nyɔŋmɔ Hiɛ\nYITSO 3 Okɛ Mɛi Ni Sumɔɔ Nyɔŋmɔ Abɔ Naanyo\nYITSO 4 Mɛni Hewɔ Esa Akɛ Obu Mɛi Ni Yɔɔ Hegbɛ Lɛ?\nYITSO 5 Bɔ Ni Ooofee Otsi Ohe Kɛje Je Lɛ He\nYITSO 6 Bɔ Ni Ooofee Ohala Hiɛtserɛjiemɔ Ni Sa\nYITSO 7 Ani Obuɔ Wala Tamɔ Bɔ Ni Nyɔŋmɔ Buɔ Lɛ Lɛ?\nYITSO 8 Yehowa Miisumɔ Ni Ewebii Ahe Atse\nYITSO 9 ‘Joo Ajwamaŋbɔɔ Naa Foi!’\nYITSO 10 Gbalashihilɛ—Nikeenii Ni Jɛ Nyɔŋmɔ Ŋɔɔ\nYITSO 11 Yookpeemɔ Gbi Lɛ Sɛɛ\nYITSO 12 Wiemɔ Nibii “Ni Hi Ni Tswaa Mɔ Emaa Shi”\nYITSO 13 Ani Gbijurɔyelii Fɛɛ Saa Nyɔŋmɔ Hiɛ?\nYITSO 14 Ye Anɔkwa Yɛ Nɔ Fɛɛ Nɔ Mli\nYITSO 15 Tsu Nii Kɛ Miishɛɛ\nYITSO 16 Tsĩi Abonsam Gbɛ\nYITSO 17 Hii Nyɔŋmɔ Suɔmɔ Lɛ Mli\nNiŋmaa Woji ni afee yɛ henɔi srɔtoi amli ni obaanyɛ oŋɔ eko Bɔ Ni Ooofee Ohi Nyɔŋmɔ Suɔmɔ Lɛ Mli\nTswaa Ni Obo Toi Nibii ni atswaa aboɔ toi ni obaanyɛ oŋɔ eko Bɔ Ni Ooofee Ohi Nyɔŋmɔ Suɔmɔ Lɛ Mli\nKɛmaje Mɔ Ko Kɛmaje Mɔ Ko Bɔ Ni Ooofee Ohi Nyɔŋmɔ Suɔmɔ Lɛ Mli\n‘Ohiɛ Akã nɔ ni Wɔnaaa lɛ Nɔ’\n‘Nyiɛmɔ yɛ Hemɔkɛyeli Naa, shi Jeee Ninamɔ Naa’


Sara: Nyɔŋmɔ Tsɛ Lɛ “Yoo Ablade”\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Blɔfo Bulgaria Cambodia Catalan Cebuano Chichewa Chin (Hakha) Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatia Czech Dangme Denmark Drehu Dutch Efik Estonia Ewe Fiji Finland Fon French Ga Georgia Germany Guarani Gun Haitian Creole Hausa Hebri Hela Hiligaynon Hindi Hmong (White) Hungary Iban Ibanag Iceland Igbo Iloko Indonesia Isoko Italia Japan Javanese Kabiye Kamba Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mauritia Creole Maya Mbunda Mizo Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Tetun Dili Thailand Tigrinya Tiv Tojolabal Tok Pisin Tonga Tshiluba Tsonga Turkey Twi Tzotzil Ukrain Umbundu Urhobo Venda Vietnam Wallis Waray-Waray Wayuunaiki Xhosa Yoruba Zande Zulu\nKASEMƆ AMƐHEMƆKƐYELI LƐ | SARA\nSARA miitsu nii, etɔ lɛ no hewɔ lɛ eekpã emli, ni etsɔ ehiɛ eekwɛ bɔ ni hulu lɛ nyɔɔ shi lɛ. Akɛni ehiɛ kã shi hewɔ lɛ, eto etsuji lɛ ahe gbɛjianɔ jogbaŋŋ ni mɔ fɛɛ mɔ hiɛ edɔ eetsu nɔ ko, ni amɛmii eshɛ amɛhe hu. Sara taaa shi efolo ekwɛ amɛ. Bo lɛ feemɔ ehe mfoniri ni eegbɔle egbɔmɔtso lɛ hei ni miiwa ehe lɛ. Ekolɛ, egbo deŋme yɛ gbi lɛ mli kɛkpɛ amɛmama tsũ lɛ hei ni etsɛrɛ lɛ. Too hetsɔi akɛfee mama lɛ, ni bɔ ni hulu kɛ nugbɔ ehã ekwa lɛ hãa Sara kaiɔ bɔ ni amɛtsomlo yɛ ŋa lɛ nɔ afii saŋŋ lɛ. Je ebɔi naa agbɛnɛ. Be ni Abraham * shiɔ shĩa leebi lɛ, Sara kwɛ eyisɛɛ, ni amrɔ nɛɛ eekwɛ he ni etsɔ kɛtee lɛ akɛ eeba lo. Ena mɔ ko nyiɛ gɔŋ ko ni bɛŋkɛ amɛ lɛ he kɛmiiba, eyɔse akɛ ewu ni, kɛkɛ ni eŋmɔ muɛɛ.\nKɛjɛ be ni Abraham nyiɛ eweku lɛ kɛ etsuji babaoo lɛ hiɛ kɛfo Yufrate Faa lɛ kɛtee Kanaan lɛ, afii nyɔŋma eho. Be ni amɛje gbɛfãa nɛɛ shishi lɛ, amɛleee he tuuntu ni amɛyaa, kɛ̃lɛ Sara jɛ etsuiŋ efi ewu lɛ sɛɛ, ejaakɛ ele gbɛfaŋnɔ ni he hiaa ni ewu baatsu yɛ Yehowa yiŋtoo mli; no ji abaatsɔ ewu lɛ nɔ aná seshi kɛ maŋ ko ni baaná Yehowa hiɛ duromɔ. Mɛɛ gbɛfaŋnɔ Sara baatsu yɛ Yehowa yiŋtoo nɛɛ mli? Amrɔ nɛɛ eye afii 75 sɔŋŋ, shi efɔko dã. Ekolɛ, eshwie eyiŋ akɛ, ‘Kɛjɛ misɛɛ lɛ, Abraham bɛ ŋa ko dɔŋŋ, no hewɔ lɛ, te baafee tɛŋŋ ni Yehowa shiwoo lɛ aba mli lɛ?’ Kɛ́ Sara susu nakai, loo emli fu po lɛ, shishinumɔ yɛ he.\nWɔ hu bei komɛi lɛ, wɔnuɔ he akɛ Nyɔŋmɔ shiwoi lɛ asɛɛ miigbala shi tsɔ. Bei pii lɛ, kɛ́ wɔkpa nɔ ko gbɛ aahu ni efee tamɔ esɛɛ miigbala shi lɛ, ewaa kɛhãa wɔ akɛ wɔbaato wɔtsui shi. Mɛni wɔbaanyɛ wɔkase yɛ hemɔkɛyeli ni yoo nɛɛ jie lɛ kpo lɛ mli?\n‘YEHOWA ETSI MĨ GBƐ’\nAmrɔ nɛɛ, Abraham kɛ eweku lɛ efã kɛjɛ Ejipt. (1 Mose 13:1-4) Amɛbahi he ko ni no mli lɛ Kanaanbii lɛ tsɛɔ jɛmɛ Luz, yɛ Betel bokãgbɛ. Akɛni maŋ nɛɛ yɛ gɔji anɔ hewɔ lɛ, kɛ́ Sara yɛ jɛmɛ lɛ, enyɛɔ enaa Shiwoo Shikpɔŋ lɛ shikamɔ jogbaŋŋ. Enaa Kanaanbii akrowai lɛ kɛ gbɛjegbɛi ni atsɔɔ nɔ kɛya maji krokomɛi ni bɔle amɛ lɛ. Eyɛ mli akɛ Sara nyɛɔ enaa hei nɛɛ fɛɛ moŋ, shi enaaa emaŋ he ni ejɛ. Sara da yɛ Mesopotamia maŋ ni ji Ur lɛ mli; ekɛ he ni Sara yɔɔ amrɔ nɛɛ jekɛmɔ ji kilomitai 1,900. Eshi ewekumɛi pii, emaŋ ni jaji kɛ shwapoi kpakpai yɔɔ mli, kɛ eshĩa kpakpa ni nu kpakpa yɔɔ mli lɛ fɛɛ yɛ sɛɛ! Kɛ̃lɛ, kɛ́ wɔsusu akɛ Sara kɛ dɔlɛ shwe akɛ ebaaku esɛɛ kɛya Ur yɛ shihilɛ kpakpa ni ehi mli kɛjɛ egbekɛbii ashi lɛ hewɔ lɛ, belɛ no tsɔɔ akɛ wɔleee yoo ni sheɔ Nyɔŋmɔ gbeyei nɛɛ jogbaŋŋ.\nAfii 2,000 sɛɛ lɛ, kadimɔ nɔ ni Nyɔŋmɔ kɛ emumɔ lɛ tsirɛ bɔfo Paulo ni eŋma lɛ. Eŋma yɛ Abraham kɛ Sara hemɔkɛyeli lɛ he akɛ: “Eji amɛtee nɔ amɛkai he ni amɛjɛ kɛba lɛ kulɛ, amɛbaaná hegbɛ amɛku amɛsɛɛ.” (Hebribii 11:8, 11, 15) Sara eshweee nibii ni amɛshi yɛ sɛɛ lɛ kɔkɔɔkɔ, ni nakai eji yɛ Abraham hu gbɛfaŋ. Eji amɛná susumɔ nɛɛ kulɛ, no baahã amɛku amɛsɛɛ kɛya amɛmaŋ. Eji amɛku amɛsɛɛ amɛtee Ur kulɛ, jɔɔmɔ ni Yehowa ewo amɛ shi akɛ amɛnine baashɛ nɔ lɛ baaŋmɛɛ amɛ. Kɛfata he lɛ, kulɛ akaiŋ amɛ po, ni bɔ ni nɔkwɛmɔnɔ kpakpa ni amɛfee lɛ ená mɛi babaoo ashihilɛ nɔ hewalɛ lɛ, ebaŋ lɛ nakai.\nSara hãaa nibii ni eshi yɛ sɛɛ lɛ agbala ejwɛŋmɔ, moŋ lɛ ekɛ ejwɛŋmɔ ma nɔ ni kã ehiɛ lɛ nɔ. No hewɔ lɛ, etee nɔ efi ewu lɛ sɛɛ yɛ he fɛɛ he ni amɛyatoɔ yɛ gbɛfãa lɛ mli; no ji eyeɔ ebuaa kɛtoɔ amɛmamatsũi lɛ kɛ kooloi lɛ ahe gbɛjianɔ kɛhã shimɔ, ni kɛ́ amɛyashɛ shi lɛ, etoɔ nibii ahe gbɛjianɔ kɛhã jɛmɛ hilɛ. Etee nɔ efi shi yɛ naagbai kɛ shihilɛi ni mli wawai srɔtoi ni ekɛkpe lɛ fɛɛ sɛɛ. Sɛɛ mli lɛ, Yehowa saa etĩ shi ni ewo Abraham lɛ mli ekoŋŋ ehã Abraham—shi loloolo lɛ, Yehowa etsĩii Sara tã yɛ sane lɛ mli!—1 Mose 13:14-17; 15:5-7.\nNaagbee aahu lɛ, Sara kpɛ mli akɛ ekɛ Abraham baasusu sane ko ni ekɛ be babaoo eshwie eyiŋ yɛ he lɛ he. Bo lɛ feemɔ ehe mfoniri yɛ ojwɛŋmɔ mli okwɛ, be ni ekɛɔ Abraham akɛ: “Naa, Yehowa etsĩ mifɔmɔgbɛ.” Kɛkɛ ni Sara kɛɛ ewu lɛ koni ekɛ amɛtsulɔ yoo ni atsɔɔ lɛ Hagar lɛ afɔ. Kwɛ shihilɛ ni haoɔ mɔ waa ni Sara baatsɔ mli dani enyɛ ebi ni ewu afee nɔ ko tamɔ nɛkɛ! Ŋmɛnɛ lɛ, ekolɛ nibimɔ ni tamɔ enɛ lɛ baahã wɔhiɛ afee wɔ yaa fioo, shi no beiaŋ lɛ efɔɔ kaa akɛ nuu ŋɔɔ ŋa ni ji enyɔ nɔ, loo eŋɔɔ yoo kroko efataa eŋa he bɔ ni afee ni ekɛ lɛ afɔ. * Ekolɛ, Sara susu akɛ kɛ́ eba lɛ nakai lɛ, belɛ shi ni Nyɔŋmɔ wo akɛ Abraham seshi lɛ nɔ abaatsɔ aná jeŋmaŋ ko lɛ baaba mli. Fɛɛ mli lɛ, onaa akɛ Sara miisumɔ ni ekɛ nɔ ko kpele ashã afɔle. Mɛni Abraham fee yɛ he? Biblia kɛɛ akɛ, ‘Abraham bo Sara gbee toi.’—1 Mose 16:1-3.\nAni amaniɛbɔɔ nɛɛ tsɔɔ akɛ Yehowa ji mɔ ni hã Sara kɛɛ Abraham koni ekɛ tsulɔ yoo lɛ afɔ? Dabi. Moŋ lɛ, enibimɔ lɛ jieɔ bɔ ni gbɔmɛi susuɔ nii ahe amɛhãa lɛ kpo. Esusu akɛ Nyɔŋmɔ ji mɔ ni etsĩ efɔmɔ naa, ni akɛ, no pɛ ji nɔ ni ebaanyɛ efee yɛ sane lɛ he. Shi yiŋ ni Sara kpɛ nɛɛ kɛ piŋmɔ kɛ naagbai baaba enɔ. Fɛɛ sɛɛ lɛ, nibimɔ ni ekɛfɔ̃ Abraham hiɛ lɛ tsɔɔ su ko ni sa kadimɔ waa, no ji efooo lɛ pɛ enɔ mli. Kɛ́ okwɛ bɔ ni jeŋ ni wɔyɔɔ mli nɛɛ eyi obɔ kɛ ahi ahã mikome bii sɔŋŋ lɛ, ani su ni Sara jie lɛ kpo lɛ jeee nɔ ko sa yijiemɔ waa? Kɛ́ wɔkɛ wɔnifeemɔi tsɔɔ akɛ wɔkɛ Nyɔŋmɔ suɔmɔnaa nii yeɔ wɔ diɛŋtsɛ wɔnɔ hiɛ lɛ, nɔ tsɔɔ akɛ wɔmiikase Sara hemɔkɛyeli lɛ.\nEtsɛɛɛ tsɔ ni Hagar kɛ Abraham ná musu. Ekolɛ Hagar nu he akɛ amrɔ nɛɛ ni ená musu lɛ, ehe yɛ sɛɛnamɔ kwraa fe Sara, ni no hewɔ lɛ ebuuu Sara dɔŋŋ. Kwɛ bɔ ni enɛ baadɔ Sara ahã! Sɛɛ mli lɛ, Abraham hã Sara hegbɛ ni ekɛ Hagar ye kɛ joomɔ, ni Nyɔŋmɔ hu fi enɛ sɛɛ; Biblia lɛ etsɔɔɔ bɔ tuuntu ni Sara fee enɛ. Kã mli aahu lɛ Hagar fɔ́ binuu ni awo lɛ Ishmael. (1 Mose 16:4-9, 16) Afii komɛi ho dani amaniɛbɔɔ lɛ wie sane ko ni jɛ Yehowa ŋɔɔ lɛ he; no mli lɛ Sara eye afii 89, ni ewu hu eye afii 99. Nɔ ni Yehowa kɛɛ amɛ lɛ yɛ miishɛɛ pam!\nYehowa saa ewo Abraham shi akɛ ebaahã eseshi afa babaoo. Nyɔŋmɔ tsake nuu lɛ gbɛ́i hu. Shi dani Nyɔŋmɔ baatsake egbɛ́i lɛ, no mli lɛ egbɛ́i ji Abram. Nyɔŋmɔ wo lɛ Abraham; eshishi ji, “Mɛi Pii Atsɛ.” Amrɔ nɛɛ Nyɔŋmɔ baatsɔɔ he ni Sara he baa sane lɛ mli yɛ. No mli lɛ, yoo lɛ gbɛ́i diɛŋtsɛ ji Sarai, ni eeenyɛ efee akɛ shishi ji “Mansɔ̃tsɔlɔ,” shi Nyɔŋmɔ tsake gbɛ́i nɛɛ ni ewo lɛ gbɛ́i ni wɔ fɛɛ wɔle waa, ni ji Sara lɛ. Mɛni ji gbɛ́i Sara lɛ shishi? Eshishi ji, “Yoo Ablade”! Yehowa tsɔɔ nɔ hewɔ ni ewo yoo lɛ nakai gbɛ́i lɛ mli akɛ: “Majɔɔ lɛ, ni maŋɔ binuu hu kɛaajɛ emli mahao; ni majɔɔ lɛ, ni eeetsɔ jeŋmaji anyɛ, ni maji anɔ maŋtsɛmɛi aaajɛ emli aba.”—1 Mose 17:5, 15, 16.\nBinuu ni Sara baafɔ lɛ nɔ abaatsɔ aná seshi ni Yehowa ewo shi akɛ ebaatsɔ enɔ ejɔɔ mɛi fɛɛ lɛ! Gbɛ́i ni Nyɔŋmɔ kɛɛ akɛtsɛ gbekɛ nuu ni Sara baafɔ lɛ ji Isak; eshishi ji “Ŋmɔlɔ.” Be klɛŋklɛŋ ni Abraham nu akɛ Yehowa kɛɛ ebaahã Sara afɔ́ lɛ diɛŋtsɛ emusuŋ bi lɛ, ‘ekɛ ehiɛ bu shi, ni eŋmɔ.’ (1 Mose 17:17) Enaa kpɛ ehe ni emii shɛ ehe naakpa. (Romabii 4:19, 20) Ni Sara hu?\nEyeee be ko lɛ, hii etɛ komɛi ba he ni Abraham yɔɔ lɛ. No mli lɛ shwane eshɛ, ni jeŋ edɔ, shi gbalashihilɛ mli hefatalɔi ni efɔ̃ nɔ yɛ afiiaŋ nɛɛ kɛ oyaiyeli here gbɔi nɛɛ kɛba amɛshĩa lɛ. Abraham kɛɛ Sara akɛ: “Ohe afee oya! Ŋɔɔ ashikishaŋ kpakpa susumɔnii etɛ, kpɔtɔmɔ, ní okɛfee blodoi.” Yɛ amɛbeiaŋ lɛ, gbɔfeemɔ kãaa shi akɔɔɔ kwraa. Abraham shiii nitsumɔ lɛ efɔ̃ɔɔ eŋa lɛ nɔ; ekɛ oyaiyeli hã agbe tsina ni edako tsɔ kɛfee niyenii, ni eto nɔ ko ni amɛbaanu he gbɛjianɔ. (1 Mose 18:1-8, NWT) Asomoaŋ “hii” ni ba amɛŋɔɔ lɛ, Yehowa bɔfoi ji amɛ! Eeenyɛ efee akɛ sane nɛɛ yɔɔ Paulo jwɛŋmɔŋ be ni eŋma akɛ: “Nyɛhiɛ akakpaa gbɔfeemɔ nɔ, ejaakɛ no nɔ mɛi komɛi tsɔ amɛfee ŋwɛibɔfoi agbɔ ní amɛleee.” (Hebribii 13:2) Ani obaanyɛ okase gbɔfeemɔ su ni nɔ bɛ ni Abraham kɛ Sara jie lɛ kpo lɛ?\nSara sumɔɔ ni efee mɛi gbɔ\nBe ni bɔfo lɛ ekome tĩɔ shi ni Nyɔŋmɔ wo akɛ ebaahã Sara afɔ binuu lɛ mli ekoŋŋ etsɔɔ Abraham lɛ, no mli lɛ Sara yɛ emama tsũ lɛ mli eebo toi. Kɛ́ Sara kwɛ afii ni eye ni akɛɛ ebaafɔ lɛ, ehiɛ fee lɛ yaa aahu akɛ eŋmɔ yɛ etsui mli ekɛɛ: “Belɛ migbɔlɛ nɛɛ sɛɛ mibaná ŋɔɔmɔyeli ko, ni minuŋtsɔ hu etsɔ nuumo nɛɛ?” Bɔfo lɛ jaje Sara jwɛŋmɔ kɛ sanebimɔ akɛ, “Ani sane ko wa hã Yehowa?” Sara tsui fã, no hewɔ lɛ efã ehe; ni enɛ ji nɔ ko adesai fɔɔ feemɔ. Etso ekɛɛ: “Miŋmɔko!” Ŋwɛibɔfo lɛ to he ekɛɛ: “Dabida, oŋmɔ.”—1 Mose 18:9-15.\nAso ŋmɔ ni Sara ŋmɔ lɛ tsɔɔ akɛ ebɛ hemɔkɛyeli? Dabi kwraa. Biblia lɛ kɛɔ akɛ: “Hemɔkɛyeli hewɔ Sara hu ná hewalɛ kɛŋɔ hɔ, be mli po ni efo fɔmɔ afii lɛ, ejaakɛ ebu mɔ ni wo shi lɛ akɛ anɔkwafo.” (Hebribii 11:11) Sara ná le Yehowa jogbaŋŋ; ele akɛ Yehowa baaye shi fɛɛ ni ewoɔ lɛ nɔ kɛmɔ shi. Wɔteŋ namɔ yɔɔ ní hemɔkɛyeli tamɔ nɛkɛ he ehiaaa lɛ? Esa akɛ wɔle Nyɔŋmɔ ni Biblia wieɔ ehe lɛ jogbaŋŋ. Kɛ́ wɔle lɛ jogbaŋŋ lɛ, wɔbaana akɛ eja gbɛ akɛ Sara ná hemɔkɛyeli ni ená lɛ. Yehowa ji Nyɔŋmɔ anɔkwafo ni yeɔ eshiwoi fɛɛ anɔ—bei komɛi lɛ, eyeɔ eshiwoi lɛ anɔ bɔ ni wɔjwɛŋmɔ shɛɛɛ he, loo wɔnaa kpɛɔ wɔhe aahu akɛ efeɔ wɔ ŋmɔlɔ!\n“BO EGBEE TOI”\nYehowa jɔɔ Sara yɛ hemɔkɛyeli ni ejie lɛ kpo lɛ hewɔ\nBe ni Sara ná afii 90 lɛ, enine shɛ nɔ ni ekɛ afii babaoo ekpa gbɛ lɛ nɔ. Efɔ binuu ehã ewu ni esumɔɔ lɛ waa, ni amrɔ nɛɛ eye afii 100 lɛ! Abraham wo gbekɛ lɛ gbɛ́i akɛ Isak, loo “Ŋmɔlɔ,” taakɛ Nyɔŋmɔ fã lɛ akɛ efee lɛ. Feemɔ Sara he mfoniri yɛ ojwɛŋmɔŋ okwɛ ni ekɛ tɔlɛ kɛ hiɛ ŋmɔlɔŋmɔlɔ miiwie akɛ: “Nyɔŋmɔ ewo ŋmlɔ kpaa ehã mi; mɔ fɛɛ mɔ ni aaanu lɛ aaaŋmɔ eko ahã mi.” (1 Mose 21:6) Eyɛ faŋŋ akɛ, emii shɛ nikeenii ni Yehowa tsɔ naakpɛɛ gbɛ nɔ ekɛduro lɛ nɛɛ he kɛyashi egbo. Kɛ̃lɛ, ekɛ sɔ̃ kpele hu bafɔ̃ enɔ.\nBe ni Isak ye afii enumɔ lɛ, atse lɛ fufɔ, ni eweku lɛ ŋmɛ okpɔlɔ yɛ no hewɔ. Shi naagba ko jie ehiɛ kpo. Biblia lɛ tsɔɔ akɛ Sara yɔse akɛ nifeemɔ ko ni esaaa miiya nɔ. No ji akɛ Ishmael, Hagar binuu lɛ ni eye afii 19 lɛ, yeɔ gbekɛ nuu fioo Isak he fɛo daa nɛɛ. Enɛ jeee fɛoyeli shwɛmɔ ko kɛkɛ. Sɛɛ mli lɛ, Nyɔŋmɔ kɛ mumɔ tsirɛ bɔfo Paulo ni ewie Ishmael nifeemɔ nɛɛ he akɛ eji yiwaa. Sara yɔse nɔ ni Ishmael nifeemɔ lɛ ji diɛŋtsɛ; akɛ eji nɔ ko ni yɔɔ hiɛdɔɔ ni baanyɛ ekɛ naagba wulu aba ebi Isak nɔ. Sara le jogbaŋŋ akɛ, Isak jeee ebinuu kɛkɛ; Isak yɛ gbɛfaŋnɔ ko ni he hiaa ni ebaatsu yɛ Yehowa yiŋtoo mli. No hewɔ lɛ, efee ekãa ni ekɛ Abraham wie sane lɛ he ni eshiuuu nɔ ko nɔ. Ebi koni Abraham ashwie Hagar kɛ Ishmael yɛ shĩa lɛ.—1 Mose 21:8-10; Galatiabii 4:22, 23, 29.\nMɛni Abraham fee yɛ he? Biblia lɛ tsɔɔ akɛ nɔ ni Sara wie lɛ “ji dɔlɛ sane kpele yɛ Abraham hiɛ yɛ ebi lɛ hewɔ.” Abraham sumɔɔ Ishmael sane waa, ni no hewɔ lɛ enyɛɛɛ eku ehiɛ eshwie henumɔi ni eyɔɔ kɛhã lɛ akɛ ebi lɛ nɔ. Kɛ̃lɛ, Yehowa kwɛ sane lɛ jogbaŋŋ, ni ekɛ ehe wo mli. Wɔkaneɔ akɛ: “Nyɔŋmɔ kɛɛ Abraham akɛ: ‘Kaahã oblanyo lɛ kɛ otsulɔ yoo lɛ sane lɛ miifee dɔlɛ sane yɛ ohiɛ; nibii fɛɛ ni Sara ekɛo lɛ, bo egbee toi yɛ mli; ejaakɛ Isak mli aaatsɛ́ oseshi yɛ.’” Yehowa ma nɔ mi ehã Abraham akɛ, nɔ ko nɔ ko he ebahiaŋ Hagar kɛ ebi Ishmael. Nuu anɔkwafo Abraham bo Yehowa toi.—1 Mose 21:11-14.\nSara fee ehe ŋa kpakpa kɛhã Abraham, eji gbalashihilɛ mli hefatalɔ ni nɔ bɛ kwraa. Jeee saji komɛi kɛkɛ ni baaŋɔɔ ewu naa ekɛɔ lɛ. Be ni eyɔse naagba ko ni kɔɔ eweku lɛ kɛ amɛwɔsɛɛ he ni baanyɛ agba amɛnaa lɛ, ejɛ hiɛshikamɔ mli ekɛ ewu susu he. Esaaa akɛ wɔsusuɔ akɛ bɔ ni ekɛ ewu wie ni eshiuuu nɔ ko nɔ lɛ tsɔɔ akɛ ebuuu lɛ. Anɔkwa, sɛɛ mli lɛ, bɔfo Petro ni lɛ hu ebote gbalashihilɛ mli lɛ wie Sara he akɛ eji ŋa ni fee nɔkwɛmɔnɔ kpakpa yɛ bɔ ni ejie bulɛ kpo etsɔɔ ewu lɛ mli. (1 Korintobii 9:5; 1 Petro 3:5, 6) Yɛ anɔkwale mli lɛ, eji Sara ewieee sane nɛɛ he, ni eku ehiɛ eshwie nɔ kulɛ, no baatsɔɔ akɛ ebuuu ewu ehãaa nɔ ko, ejaakɛ kulɛ nɔ ko wulu ko baaŋmɛɛ Abraham kɛ eweku lɛ fɛɛ. Sara jɛ suɔmɔ mli ewie nɔ ni sa akɛ awie.\nŊamɛi babaoo ahiɛ sɔɔ Sara nɔkwɛmɔnɔ lɛ waa. Kɛtsɔ nɔ ni efee lɛ nɔ lɛ, amɛkaseɔ gbɛi anɔ ni amɛbaatsɔ amɛjɛ bulɛ mli amɛkɛ amɛwumɛi awie ni amɛshiuuu nɔ ko nɔ. Ŋamɛi komɛi baanu he bei komɛi akɛ, esa akɛ Yehowa kɛ ehe awo amɛsaji amli ni etsu he nii ehã amɛ taakɛ efee yɛ Sara gbɛfaŋ lɛ. Fɛɛ sɛɛ lɛ, amɛkaseɔ Sara sui ni sa kadimɔ waa ni ji ehemɔkɛyeli, esuɔmɔ, kɛ etsuishitoo lɛ.\nYehowa tsɛ Sara “Yoo Ablade,” shi Sara kpaaa gbɛ akɛ akɛ lɛ aye akɛ mɔ wulu ko\nEyɛ mli akɛ Yehowa diɛŋtsɛ ji mɔ ni wo yoo nɛɛ gbɛ́i akɛ Sara, ni eshishi ji “Yoo Ablade” lɛ moŋ, kɛ̃lɛ yoo nɛɛ kpaaa gbɛ akɛ akɛ lɛ aye akɛ mɔ wulu ko. Ebɛ naakpɛɛ akɛ be ni Sara eye afii 127 ni egbo lɛ, Abraham ‘baye ehe ŋkɔmɔ ni efó lɛ.’ * (1 Mose 23:1, 2) Abraham hiɛ batse “Yoo Ablade” ni esumɔɔ lɛ waa nɛɛ. Ŋwanejee ko kwraa bɛ he akɛ Yehowa Nyɔŋmɔ hu miishwe ni ena yoo anɔkwafo nɛɛ yɛ wala mli ekoŋŋ—ni eto akɛ ebaatee lɛ shi kɛba wala mli ekoŋŋ yɛ shikpɔŋ nɔ paradeiso lɛ mli. Wɔ sɛɛ be kpakpa ni yɔɔ miishɛɛ miimɛ Sara, kɛ mɛi fɛɛ ni kaseɔ ehemɔkɛyeli lɛ.—Yohane 5:28, 29.\n^ kk. 3 Kulɛ atsɛɔ hefatalɔi nɛɛ akɛ Abram kɛ Sarai, shi sɛɛ mli lɛ Nyɔŋmɔ tsake amɛgbɛ́i. Bɔ ni afee ni amɛgbɛ́i akafutu wɔ lɛ, wɔkɛ gbɛ́i ni akɛfɔɔ amɛ tsɛmɔ lɛ baatsu nii yɛ sane nɛɛ mli.\n^ kk. 10 Yehowa ŋmɛ gbɛ ni nuu kɛ yoo fe ekome ahi shi, loo eŋɔ yoo kroko efata eŋa he, ni ekɛ lɛ afɔ ni enɛ tee nɔ kɛyashi be ko. Shi sɛɛ mli lɛ, ehã Yesu Kristo tsɔɔ akɛ esa akɛ nuu kɛ yoo kome pɛ ahi shi taakɛ ato shishi yɛ Eden lɛ.—1 Mose 2:24; Mateo 19:3-9.\n^ kk. 25 Sara pɛ ji yoo ni Biblia lɛ tsɔɔ afii abɔ ni eye dani egbo.\nKɛmaje Mɔ Ko Kɛmaje Mɔ Ko Nyɔŋmɔ Tsɛ Lɛ “Yoo Ablade”\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ŋwɛibɔfoi—Ani Amɛyɛ Lɛɛlɛŋ? Nɔ Hewɔ Ni Esa Akɛ Ole\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ Ŋwɛibɔfoi—Ani Amɛyɛ Lɛɛlɛŋ? Nɔ Hewɔ Ni Esa Akɛ Ole\nKɛmaje Mɔ Ko Kɛmaje Mɔ Ko BUU-MƆƆ Ŋwɛibɔfoi—Ani Amɛyɛ Lɛɛlɛŋ? Nɔ Hewɔ Ni Esa Akɛ Ole\nŊwɛibɔfoi—Ani Amɛyɛ Lɛɛlɛŋ? Nɔ Hewɔ Ni Esa Akɛ Ole\nBUU-MƆƆ Ŋwɛibɔfoi—Ani Amɛyɛ Lɛɛlɛŋ? Nɔ Hewɔ Ni Esa Akɛ Ole


Kaaha ‘Ahoso Bo Oya Kɛjɛ Ojwɛŋmɔ lɛ He’! | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumuii Awiemɔ Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kazakh Kikuyu Kinyarwanda Kirghiz Kirundi Korea Kwangali Kwanyama Latvia Lingala Lithuania Luo Malagasy Malay Malta Mexico Mumuii Awiemɔ Mizo Moore Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tatar Tetun Dili Thailand Tigrinya Tiv Tsonga Turkey Twi Ukrain Umbundu Uruund Uzbek Venda Vietnam Waray-Waray Wayuunaiki Wolaita Xhosa Yoruba Zulu\n“Wɔmiikpa nyɛ fai, anyɛmimɛi, . . . akɛ nyɛkahaa ahosoa nyɛ oya kɛjɛa nyɛjwɛŋmɔ lɛ he.”—2 TES. 2:1, 2.\nOTII NI ESA AKƐ OKADI\nMɛɛ kɔkɔbɔi ni sa yɔɔ woji ni Paulo ŋmala Tesalonikabii lɛ amli?\nMɛni baaye abua wɔ ni wɔkaha alaka wɔ?\nKɛ́ wɔkɛ ekãa shiɛ Maŋtsɛyeli lɛ he sane kpakpa lɛ, mɛɛ gbɛ nɔ ebuɔ wɔhe?\n1, 2. Mɛni hewɔ alakaa mɛi waa ŋmɛnɛ lɛ? Mɛɛ gbɛi anɔ atsɔɔ alakaa mɛi? (Kwɛmɔ mfoniri ni yɔɔ nikasemɔ lɛ shishijee lɛ.)\nLAKAMƆ, kutumpɔoyeli, kɛ malemɔ eyi je nɛŋ obɔ. Esaaa ni enɛ feɔ wɔ naakpɛɛ, ejaakɛ Biblia lɛ feɔ lɛ faŋŋ akɛ, Satan Abonsam he esa kɛ mɛi alakamɔ, ni lɛ ji mɔ ni yeɔ je nɛɛ nɔ. (1 Tim. 2:14; 1 Yoh. 5:19) Beni nibii agbɛjianɔtoo fɔŋ nɛɛ naagbee lɛ bɛŋkɛɔ lɛ, girimɔ ni Satan egiri lɛ naa miiya nɔ eewa, ejaakɛ ele akɛ “be fioo kɛkɛ eyɔɔ.” (Kpoj. 12:12) No hewɔ lɛ, esa akɛ wɔkpa gbɛ akɛ mɛi ni Abonsam kudɔɔ lɛ baaye kutumpɔo, ni mɛi titri ni amɛbaabɔ mɔdɛŋ akɛ amɛlaka ji mɛi ni jáa Yehowa lɛ.\n2 Bei komɛi lɛ, amɛwieɔ Yehowa tsuji kɛ amɛhemɔkɛyelii lɛ ahe amale wiemɔi yɛ adafitswaa woji amli, tɛlivishiŋ nɔ nifeemɔi amli, kɛ Intanɛt lɛ nɔ. Mɛi komɛi heɔ amalei nɛɛ amɛyeɔ, ni amɛgbaaa amɛhe naa kɛtaooo mli, ni no haa amɛhaoɔ loo amɛmli fũɔ po.\n3. Mɛni baaye abua wɔ koni akalaka wɔ?\n3 Duromɔ naa lɛ, Nyɔŋmɔ Wiemɔ ni ‘hi ha mɔsaamɔ’ lɛ yeɔ ebuaa wɔ koni akalaka wɔ. (2 Tim. 3:16) Wolo ni bɔfo Paulo ŋma eyaha klɛŋklɛŋ afii 100 lɛ mli Kristofoi ni yɔɔ Tesalonika lɛ haa wɔnaa akɛ, no mli lɛ alaka amɛteŋ mɛi komɛi. Ewo amɛ hewalɛ akɛ: “Nyɛkahaa ahosoa nyɛ oya kɛjɛa nyɛjwɛŋmɔ lɛ he.” (2 Tes. 2:1, 2) Mɛni wɔbaanyɛ wɔkase kɛjɛ kɔkɔ ni Paulo jɛ suɔmɔ mli ebɔ amɛ nɛɛ mli, ni te wɔɔfee tɛŋŋ wɔkɛtsu nii lɛ?\nKƆKƆBƆI NI SA\n4. Mɛɛ gbɛ nɔ atsɔ abɔ Kristofoi ni hi Tesalonika lɛ kɔkɔ yɛ “Nuŋtsɔ [Yehowa] gbi” lɛ he, ni mɛɛ gbɛ nɔ atsɔɔ abɔɔ wɔ kɔkɔ ŋmɛnɛ?\n4 Yɛ klɛŋklɛŋ wolo ni Paulo ŋma Tesalonikabii lɛ mli lɛ, etsĩ “Nuŋtsɔ [Yehowa] gbi” lɛ baa lɛ tã. Nɔ hewɔ ni efee nakai lɛ ji akɛ, esumɔɔɔ ni enyɛmimɛi lɛ ayiŋ futuɔ amɛ loo gbi lɛ batiɔ amɛ shi trukaa. Ekɛɛ amɛ akɛ, amɛji “labii,” no hewɔ lɛ ‘amɛshi kpe ni amɛhiɛ akã shi.’ (Nyɛkanea 1 Tesalonikabii 5:1-6.) Ŋmɛnɛ lɛ, wɔmiikpa Babilon Kpeteŋkpele, ni ji apasa jamɔi fɛɛ ni yɔɔ je lɛ mli lɛ hiɛkpatamɔ lɛ gbɛ. Enɛ baafee Yehowa gbi wulu lɛ shishijee. Eŋɔɔ wɔnaa akɛ wɔna bɔ ni Yehowa yiŋtoo lɛ baaba mli eha. Kɛfata he lɛ, wɔnine shɛɔ kɔkɔbɔi ni sa ni yeɔ ebuaa wɔ koni wɔya nɔ wɔha wɔhiɛ akã shi lɛ nɔ yɛ asafo lɛ mli be fɛɛ be. Kɛ́ wɔbo kɔkɔbɔi ni akɛhaa wɔ shii abɔ nɛɛ atoi lɛ, ebaawaje wɔfai shi ni wɔtswa akɛ wɔhaŋ nɔ ko ‘ahoso wɔ kɛjɛ wɔjwɛŋmɔ lɛ he’ lɛ, ni wɔbaaya nɔ wɔsɔmɔ Nyɔŋmɔ.—2 Tes. 2:2.\nPaulo ŋmala woji ni kɛ kɔkɔbɔi ni sa ha Kristofoi (Kwɛmɔ kuku 4, 5)\n5, 6. (a) Mɛni Paulo wie he yɛ ewolo ni ji enyɔ ni eŋma Tesalonikabii lɛ mli? (b) Mɛni etsɛŋ Nyɔŋmɔ baatsɔ Yesu nɔ efee, ni mɛɛ saji esa akɛ wɔbi wɔhe?\n5 Beni Paulo ŋma Kristofoi ni yɔɔ Tesalonika lɛ e-klɛŋklɛŋ wolo lɛ sɛɛ etsɛɛɛ lɛ, esaa eŋma amɛ wolo ni ji enyɔ. Yɛ wolo ni ji enyɔ lɛ mli lɛ, egbala amɛjwɛŋmɔ kɛtee amanehulu ni baaba beni Nuŋtsɔ Yesu baabakojo “mɛi ni leee Nyɔŋmɔ kɛ mɛi ni booo . . . sane kpakpa lɛ toi” lɛ nɔ. (2 Tes. 1:6-8) Yɛ wolo nɛɛ yitso 2 lɛ mli lɛ, Paulo tsɔɔ akɛ asafo lɛ mli bii komɛi ‘hao’ amɛhe yɛ Yehowa gbi lɛ he aahu akɛ, amɛsusu akɛ ebɛŋkɛ kpaakpa. (Nyɛkanea 2 Tesalonikabii 2:1, 2.) Kristofoi ni hi shi yɛ nakai beaŋ lɛ leee akɛ nibii komɛi baaya nɔ dani Yehowa gbi lɛ baaba. Sɛɛ mli lɛ, beni Paulo wieɔ gbalɛi ahe lɛ, etsɔɔ mli akɛ: “Wɔnii ni wɔle lɛ, fã kɛ fã ni, ni wɔgbalɛ hu fã kɛ fã ni. Shi kɛ́ nɔ ni eye emuu lɛ ba lɛ, no lɛ nɔ ni ji fã kɛ fã lɛ sɛɛ aaafo.” (1 Kor. 13:9, 10) Shi kɛ́ amɛbo kɔkɔ ni Yehowa tsɔ Paulo, bɔfo Petro, kɛ anɔkwafoi krokomɛi ni afɔ amɛ mu lɛ anɔ ebɔ amɛ lɛ toi lɛ, ebaawaje amɛ ni amɛya nɔ amɛhiɛ amɛhemɔkɛyeli lɛ mli.\n6 Bɔni afee ni ajaje amɛsusumɔ lɛ, akɛ mumɔ tsirɛ Paulo ni etsɔɔ mli akɛ, ja hemɔkɛyeli kwamɔ kpele ko kɛ “esha gbɔmɔ lɛ” eba dani Yehowa gbi lɛ baaba. * No sɛɛ lɛ, yɛ be ni Nyɔŋmɔ diɛŋtsɛ eto lɛ mli lɛ, Nuŋtsɔ Yesu “aaakpãta” mɛi fɛɛ ni alaka lɛ ahiɛ. Paulo tsɔɔ nɔ tuuntu hewɔ ni abaakpata amɛhiɛ lɛ, no ji akɛ, “amɛmɔɔɔ anɔkwale suɔmɔ lɛ mli.” (2 Tes. 2:3, 8-10) Esa akɛ wɔbi wɔhe akɛ: ‘Ani misumɔɔ anɔkwale lɛ waa? Ani mikaneɔ Buu-Mɔɔ lɛ kɛ asafo lɛ woji krokomɛi ni akalaa ahaa Nyɔŋmɔ webii ni yɔɔ jeŋ fɛɛ lɛ, bɔni afee ni male tsakemɔi ni afee yɛ shishinumɔ ni wɔhiɛ yɛ Biblia mli tsɔɔmɔi ahe?’\nOKƐ MƐI NI ESAAA LƐ AKABƆ\n7, 8. (a) Tsɔɔmɔ nibii komɛi ni kulɛ ebaanyɛ eha klɛŋklɛŋ afii 100 lɛ mli Kristofoi lɛ adu gbɛ kɛjɛ hemɔkɛyeli lɛ mli? (b) Ŋmɛnɛ lɛ, namɛi ehe hiaa ni Kristofoi atsi amɛhe kɛjɛ amɛhe?\n7 Jeee hemɔkɛyeli kwalɔi kɛ amɛtsɔɔmɔi lɛ pɛ ji nɔ ni baanyɛ aha Kristofoi adu gbɛ kɛjɛ hemɔkɛyeli lɛ mli. Paulo ŋma Timoteo akɛ, “nibii fɔji fɛɛ ashishifã ji shika suɔmɔ.” Ekɛɛ hu akɛ, ‘mɛi komɛi edi sɛɛ ni amɛdũ gbɛ kɛjɛ hemɔkɛyeli lɛ mli, ni amɛkɛ piŋmɔi babaoo egbulɔ amɛhe.’ (1 Tim. 6:10) “Heloo lɛ nitsumɔi lɛ” hu baanyɛ aha Kristofoi adu gbɛ kɛjɛ hemɔkɛyeli lɛ mli.—Gal. 5:19-21.\n8 Paulo bɔ Tesalonikabii lɛ kɔkɔ yɛ mɛi ni etsɛ amɛ “amale bɔfoi” lɛ ahe. Amɛteŋ mɛi komɛi wie ‘nii ni ejaaa, koni amɛkɛkpala kaselɔi lɛ amɛshwie amɛsɛɛ.’ (2 Kor. 11:4, 13; Bɔf. 20:30) Sɛɛ mli lɛ, Yesu jie asafo ni yɔɔ Efeso lɛ yi waa ejaakɛ ‘amɛkpɛlɛɛɛ mɛi fɔji.’ Nakai Efesobii lɛ ha ana akɛ hii nɛɛ ji amale bɔfoi kɛ apasafolɔi lɛɛlɛŋ. (Kpoj. 2:2) Yɛ wolo ni ji enyɔ ni Paulo ŋma Tesalonikabii lɛ mli lɛ, ekɛɛ amɛ akɛ: “Anyɛmimɛi, wɔmiiwo nyɛ kita yɛ wɔ-Nuŋtsɔ Yesu Kristo gbɛ́i amli, akɛ nyɛkɛ nyɛmi fɛɛ nyɛmi ni enyiɛɛɛ gbɛjianɔ . . . lɛ agbala mli.” Kɛkɛ ni etsĩ Kristofoi ni ‘sumɔɔɔ akɛ amɛtsuɔ nii’ lɛ atã. (2 Tes. 3:6, 10) Shi kɛ́ abɔ amɛ kɔkɔ ni amɛtsi amɛhe kɛjɛ mɛi ni ‘sumɔɔɔ akɛ amɛtsuɔ nii’ lɛ ahe lɛ, belɛ enyiɛ nɔŋŋ esaaa akɛ amɛtsiɔ amɛhe kɛjɛɔ mɛi ni miihe atsɔmɔ hemɔkɛyeli kwalɔi lɛ ahe! Hɛɛ, kɛ́ amɛkɛ mɛi ni tamɔ nɛkɛ lɛ bɔ gbagbalii lɛ, ebaanyɛ eha amɛdu gbɛ kɛjɛ hemɔkɛyeli lɛ mli, no hewɔ lɛ, ehe bahia ni amɛtsi amɛhe kɛjɛ mɛi nɛɛ ahe, ni nakai nɔŋŋ esa akɛ wɔ hu wɔfee ŋmɛnɛ.—Abɛi 13:20.\n9. Kɛ́ mɔ ko kɛ wɔ gbaa saji ni baaha wɔka wɔyiŋ wɔmu saji anaa yɛ nibii ni Biblia lɛ gbalako mli lɛ ahe, loo ewieɔ asafoŋ onukpai lɛ kɛ nyɛmimɛi krokomɛi ahe nyanyaanya lɛ, mɛni hewɔ esa akɛ wɔkwɛ wɔhe nɔ jogbaŋŋ yɛ ehe lɛ?\n9 Amanehulu kpeteŋkpele lɛ kɛ nibii agbɛjianɔtoo fɔŋ nɛɛ naagbee lɛ eshɛ eta, no hewɔ lɛ, nakai kɔkɔbɔi ni ajɛ mumɔŋ aŋma yɛ klɛŋklɛŋ afii 100 lɛ mli lɛ ahe miihia wɔ waa. Wɔsumɔŋ akɛ wɔhe Yehowa duromɔ lɛ “yakatswaa,” ejaakɛ no baaha hiɛnɔkamɔ ni wɔyɔɔ akɛ wɔbaaná naanɔ wala, kɛ́ yɛ ŋwɛi jio, shikpɔŋ lɛ nɔ jio lɛ, aŋmɛɛ wɔ. (2 Kor. 6:1) Kɛ́ mɔ ko ni baa wɔkpeei lɛ kɛ wɔ gbaa saji ni baaha wɔka wɔyiŋ wɔmu saji anaa yɛ nibii ni Biblia lɛ gbalako mli lɛ ahe, loo saji ni baaha wɔwie asafoŋ onukpai lɛ kɛ nyɛmimɛi krokomɛi ahe nyanyaanya lɛ, esa akɛ wɔkwɛ wɔhe nɔ jogbaŋŋ yɛ ehe.—2 Tes. 3:13-15.\n‘HIƐMƆ NII NI ATSƆƆ BO LƐ MLI’\n10. Mɛni ji nii ni atsɔɔ Kristofoi ni hi Tesalonika lɛ ni ehe bahia ni amɛhi shi yɛ naa lɛ?\n10 Paulo wo enyɛmimɛi ni yɔɔ Tesalonika lɛ ŋaa ni ‘amɛdamɔ shi,’ ni amɛhiɛ nɔ ni amɛkase lɛ mli. (Nyɛkanea 2 Tesalonikabii 2:15.) Mɛni ji nii ni atsɔɔ amɛ lɛ? Eka shi faŋŋ akɛ, jeee nibii ni atsɔɔ yɛ apasa jamɔi amli ni ahaa efeɔ tamɔ anɔkwalei ni yɔɔ Ŋmalɛ lɛ mli lɛ ahe ewieɔ lɛ. Moŋ lɛ, Paulo miitsɔɔ nibii ni lɛ kɛ mɛi krokomɛi ná kɛjɛ Yesu dɛŋ kɛ nɔ ni Nyɔŋmɔ kɛ emumɔ lɛ tsirɛ lɛ ni eŋma ni sɛɛ mli lɛ akɛ amɛteŋ babaoo fata Ŋmalɛ krɔŋkrɔŋ lɛ he lɛ. Paulo jie enyɛmimɛi ni yɔɔ Korinto asafo lɛ mli lɛ ayi ni eŋma akɛ, “nyɛkaiɔ mi yɛ nibii fɛɛ mli, ni saji ní mikɛha nyɛ lɛ, nyɛhiɛ mli bɔ pɛ ní mikɛha nyɛ lɛ.” (1 Kor. 11:2) Tsɔɔmɔi nɛɛ jɛ Yehowa kɛ Yesu ŋɔɔ, no hewɔ lɛ abaanyɛ akɛ he afɔ̃ nɔ.\n11. Mɛni Paulo tsɔɔ akɛ ebaanyɛ eba mɛi anɔ kɛ́ alaka amɛ?\n11 Yɛ wolo ni Paulo ŋma Hebribii lɛ mli lɛ, ewie gbɛi enyɔ ni Kristofonyo ko hemɔkɛyeli baanyɛ atã ni edu gbɛ kɛjɛ anɔkwale lɛ mli lɛ ahe. (Nyɛkanea Hebribii 2:1; 3:12.) Ewie ‘kpalaŋmɔ’ ni mɔ ko aaakpalaŋ kɛ ‘kpalemɔ’ ni mɔ ko aaakpale lɛ he. Kɛ́ lɛlɛ ko bɔi kpalaŋmɔ kɛjɛ faa ko naa lɛ, bei pii lɛ ayɔseee. Fiofio lɛ etsiɔ ehe kwraa kɛjɛɔ faa lɛ naa. Shi mɔ ko hu baanyɛ etsi elɛlɛ kɛjɛ faa ko naa kɛya faa lɛ teŋgbɛ shɔŋŋ, ni tsɔɔ akɛ eje gbɛ ekpale lɛlɛ lɛ kɛjɛ he ni kulɛ ema lɛ. Shihilɛi enyɔ nɛɛ fɛɛ tsɔɔ nɔ ni baanyɛ aba kɛ́ alaka mɔ ko ni no ha eyiŋ fee lɛ kɔshikɔshi yɛ anɔkwale lɛ he.\n12. Ŋmɛnɛ lɛ, mɛɛ nibii baanyɛ afite wɔ kɛ Yehowa teŋ?\n12 Ekolɛ Tesalonikabii lɛ ateŋ mɛi komɛi ŋmɛ gbɛ ni alaka amɛ. Ni ŋmɛnɛ hu? Nibii babaoo yɛ ni baanyɛ ahe wɔbe. Akɛ nɔkwɛmɔnɔ lɛ, susumɔ be ni mɛi fiteɔ kɛjieɔ amɛhiɛtserɛ, amɛkɛgbaa sane yɛ social network nɔ, amɛkɛkaneɔ loo amɛkɛŋmalaa tɛs mɛsejii kɛ e-mail, loo be ni amɛfiteɔ yɛ kpɔiaŋgbɔlemɔ saji ahe lɛ he okwɛ. Nifeemɔi nɛɛ ateŋ eko fɛɛ eko baanyɛ ahe Kristofonyo ko be, ni eha hiɛdɔɔ ni ekɛsɔmɔɔ Yehowa lɛ naa aba shi. Kɛ́ mɔ ko fee nakai lɛ, mɛni baajɛ mli kɛba? Ehaŋ enyɛ ejɛ etsuiŋ esɔle, ni be fioo pɛ ebaaná kɛkase Nyɔŋmɔ Wiemɔ lɛ, ekɛya asafoŋ kpeei, ni ekɛya shiɛmɔ hu. Mɛni wɔbaanyɛ wɔfee koni akahoso wɔ oya kɛmiijɛ wɔjwɛŋmɔ lɛ he?\nBUU OHE KONI AKAHOSO BO\n13. Taakɛ agba lɛ, te mɛi pii feɔ amɛnii yɛ naagbee gbii lɛ ahe amɛhaa tɛŋŋ? Mɛni esa akɛ wɔfee koni wɔhemɔkɛyeli lɛ akagbɔjɔ?\n13 Nɔ kome ni esa akɛ wɔha ehi wɔjwɛŋmɔŋ ji akɛ, wɔyɛ “naagbee gbii lɛ” amli, ni kɛ́ wɔkɛ mɛi ni ekpɛlɛɛɛ nɔ akɛ wɔyɛ “naagbee gbii lɛ” amli lɛ bɔ lɛ, ebaanyɛ eye wɔ awui. Bɔfo Petro ŋma yɛ wɔgbii nɛɛ ahe akɛ: “Naagbee gbii lɛ anɔ lɛ hefɛoyelɔi aaaba kɛ hefɛoyeli, mɛi ní aaanyiɛ yɛ amɛ diɛŋtsɛ amɛkɔnɔi lɛ anaa, ni amɛaakɛɛ: Nɛgbɛ ebaa lɛ he shiwoo lɛ yɔɔ? Ejaakɛ kɛjɛ beyinɔ ní tsɛmɛi lɛ tee yawɔwɔi nɛɛ, bɔ ni nibii yɔɔ kɛjɛ jeŋbɔɔ shishijee mli lɛ, nakai nɔŋŋ amɛyɔɔ nɛɛ.” (2 Pet. 3:3, 4) Kɛ́ wɔkane ni wɔkase Nyɔŋmɔ Wiemɔ lɛ daa gbi lɛ, ebaaye ebua wɔ ni wɔhiɛ ahi wɔhe nɔ akɛ wɔyɛ “naagbee gbii lɛ” amli. Hemɔkɛyeli kwamɔ ni agba akɛ ebaaba lɛ ba blema tɔ̃ɔ, ni eyɛ lolo. “Esha gbɔmɔ lɛ” yɛ lolo, ni ekã he eete shi eewo Nyɔŋmɔ tsuji lɛ. No hewɔ lɛ, esa akɛ wɔha wɔhiɛ ahi wɔhe nɔ waa akɛ Yehowa gbi lɛ ebɛŋkɛ.—Zef. 1:7.\nKɛ́ wɔsaa wɔhe jogbaŋŋ ni wɔkɛ wɔhe wo shiɛmɔ nitsumɔ lɛ mli lɛ, ebaaye ebua wɔ ni nɔ ko akahoso wɔ oya kɛjɛ wɔjwɛŋmɔ lɛ he (Kwɛmɔ kuku 14, 15)\n14. Kɛ́ wɔkɛ hiɛdɔɔ tsu Nyɔŋmɔ nitsumɔ lɛ, mɛɛ gbɛ nɔ ebuɔ wɔhe?\n14 Nɔ kome ni wɔbaanyɛ wɔfee koni akahoso wɔ kɛjɛ wɔjwɛŋmɔ lɛ he ji, ni wɔshiɛ Maŋtsɛyeli lɛ he sane kpakpa lɛ kɛ ekãa daa. No hewɔ lɛ, beni Kristo Yesu, ni ji asafo lɛ Yitso lɛ fã esɛɛnyiɛlɔi lɛ ni amɛfee jeŋmaji fɛɛ ekaselɔi ni amɛtsɔɔ amɛ ni amɛye nii fiaa ni etsɔɔ amɛ lɛ nɔ lɛ, no mli lɛ eewo amɛ ŋaa ko ni baabu amɛhe. (Mat. 28:19, 20) Ja wɔkɛ hiɛdɔɔ etsu shiɛmɔ nitsumɔ lɛ dani wɔbaanyɛ wɔye fãmɔ nɛɛ nɔ. Ani osusuɔ akɛ nyɛmimɛi ni hi shi yɛ Tesalonika lɛ shiɛ ni amɛtsɔɔ nii eko kɛ eko kɛkɛ, akɛni doo lɛ esa akɛ amɛshiɛ lɛ hewɔ? Kaimɔ akɛ Paulo kɛɛ amɛ akɛ: “Nyɛkagbea Mumɔ lɛ, nyɛkagbea gbalɛi lɛ ahe guɔ.” (1 Tes. 5:19, 20) Anɔkwa, gbalɛi ni wɔkaseɔ ni wɔtsɔɔ mɛi krokomɛi lɛ taa mɔ tsuiŋ waa!\n15. Mɛɛ saji wɔbaanyɛ wɔsusu he yɛ wɔweku jamɔ lɛ shishi?\n15 Eji anɔkwale akɛ wɔ fɛɛ wɔmiisumɔ ni wɔye wɔbua wɔweku lɛ mli bii lɛ ni amɛná hesai yɛ shiɛmɔ nitsumɔ lɛ mli. Enɛ hewɔ lɛ, nyɛmimɛi hii kɛ yei babaoo kɛ be ni amɛkɛfeɔ weku jamɔ lɛ fã susuɔ shiɛmɔ nitsumɔ lɛ he. Ekolɛ, nyɛbaanyɛ nyɛsusu bɔ ni weku lɛ mli bii lɛ baanyɛ afee ni amɛyasara mɛi ni ejie miishɛɛ kpo yɛ shiɛmɔ nitsumɔ lɛ mli lɛ he. Mɛni kɛ́ amɛku amɛsɛɛ amɛtee lɛ amɛbaawie? Mɛɛ saji kɛ́ amɛkɛ mɔ lɛ susu he lɛ ebaakanya lɛ ni eha akɛ lɛ atsa nikasemɔ lɛ nɔ? Mɛɛ be ebaahi akɛ amɛku sɛɛ amɛyasara mɔ lɛ? Mɛi komɛi hu kɛ be ni amɛkɛfeɔ weku jamɔ lɛ eko saa amɛhe kɛha asafoŋ kpeei. Ani bo hu obaanyɛ okɛ oweku lɛ afee nakai? Kɛ́ nyɛsaa nyɛhe ni nyɛkɛ nyɛhe wo asafoŋ kpeei lɛ amli lɛ, ebaawaje nyɛhemɔkɛyeli lɛ, ni ebaaye ebua nyɛ ni nɔ ko akahoso nyɛ kɛjɛ nyɛjwɛŋmɔ lɛ he. (Lala 35:18) Hɛɛ, weku jamɔ lɛ baaye abua nyɛ koni nyɛkaka nyɛyiŋ nyɛmu saji anaa yɛ nibii ni Biblia lɛ gbalako mli lɛ ahe kɛ agbɛnɛ hu, ni nyɛyiŋ akafee nyɛ kɔshikɔshi.\n16. Mɛni wajeɔ Kristofoi ni afɔ amɛ mu lɛ koni nɔ ko akahoso amɛ kɛjɛ amɛjwɛŋmɔ lɛ he?\n16 Kɛ́ wɔjwɛŋ bɔ ni Yehowa eye ebua ewebii lɛ ni amɛnu Biblia mli gbalɛi ashishi yɛ afii ni eho lɛ amli lɛ he lɛ, ehaa wɔnáa nɔmimaa akɛ ekɛ nɔ ko kpakpa baajuro wɔ wɔsɛɛ. Mɛi ni afɔ amɛ mu lɛ ahiɛnɔkamɔ ji akɛ, amɛbaayafata Kristo he yɛ ŋwɛi. Hiɛnɔkamɔ nɛɛ wajeɔ amɛ koni nɔ ko akahoso amɛ kɛjɛ amɛjwɛŋmɔ lɛ he. Nɔ ni Paulo ŋma Tesalonikabii lɛ kɔɔ amɛhe. Eŋma akɛ: “Wɔ lɛ, sa akɛ wɔdaa Nyɔŋmɔ shi daa yɛ nyɛhewɔ, anyɛmimɛi ní Nuŋtsɔ [Yehowa] sumɔɔ, ejaakɛ Nyɔŋmɔ ehala nyɛ . . . yɛ mumɔ lɛ krɔŋkrɔŋ feemɔ kɛ anɔkwale lɛ hemɔkɛyeli mli.”—2 Tes. 2:13.\n17. Mɛɛ gbɛ nɔ wiemɔi ni yɔɔ 2 Tesalonikabii 3:1-5 lɛ woɔ bo hewalɛ?\n17 Ni nakai nɔŋŋ esa akɛ mɛi ni yɔɔ hiɛnɔkamɔ akɛ amɛbaahi shi kɛya naanɔ yɛ shikpɔŋ nɔ lɛ amia amɛhiɛ ni nɔ ko akahoso amɛ kɛjɛ amɛjwɛŋmɔ lɛ he. Kɛ́ ohiɛ kã nɔ akɛ obaahi shikpɔŋ nɛɛ nɔ lɛ, belɛ bo nɔ ni Paulo kɛɛ mɛi ni afɔ amɛ mu ni yɔɔ Tesalonika lɛ toi be fɛɛ be. (Nyɛkanea 2 Tesalonikabii 3:1-5.) Esa akɛ nakai wiemɔi lɛ akã wɔteŋ mɔ fɛɛ mɔ tsui nɔ waa. Woji ni aŋmala Tesalonikabii lɛ bɔɔ wɔ kɔkɔ koni wɔkaka wɔyiŋ wɔmu saji anaa yɛ nibii ni Biblia lɛ gbalako mli lɛ ahe kɛ agbɛnɛ hu, ni wɔkahe susumɔi ni ejaaa lɛ wɔye. Akɛni wɔbɛŋkɛ naagbee lɛ kpaakpa hewɔ lɛ, Kristofoi kɛ kɔkɔbɔi nɛɛ shwɛɛɛ kwraa.\n^ kk. 6 Kɛ́ okane Bɔfoi lɛ Asaji 20:29, 30 lɛ, obaana akɛ Paulo bɔ Kristofoi asafoi lɛ kɔkɔ akɛ, yɛ amɛ diɛŋtsɛ amɛteŋ po lɛ, “hii ni wieɔ nii ni ejaaa aaate shi, ni amɛaakpala kaselɔi lɛ amɛshwie amɛsɛɛ.” Beni be shwie mli lɛ, gbɛ bakã mɛi ni nyiɛɔ hiɛ yɛ asafo lɛ mli lɛ kɛ asafoŋbii lɛ ateŋ. Beni shɛɔ afi 200 afii lɛ amli lɛ, ebafee faŋŋ akɛ Kristendom osɔfoi lɛ fɛɛ akɛ kuu lɛ ji “esha gbɔmɔ lɛ.”—Kwɛmɔ February 1, 1990 Buu-Mɔɔ, baafa 2-6 lɛ.\nKɛmaje Mɔ Ko Kɛmaje Mɔ Ko Kaaha ‘Ahoso Bo Oya Kɛjɛ Ojwɛŋmɔ lɛ He’!


Yesu Tsa Jokuɛ Yoyo Ko Kɛ Tuekpokutsɛ Ko | Yesu Si Himi Ngɛ Zugba a Nɔ\nYESU TSA FOINIKE YO KO BIYO\nE TSA TUEKPOKUTSƐ KO NƐ E JI MUMUI HULƆ\nBenɛ Yesu kã Farisi bi ɔmɛ a hɛ mi ngɛ nimli a mlaahi nɛ a buɔ pe Mawu mlaa a he ɔ ta a, e kɛ e kaseli ɔmɛ a je lejɛ ɔ. A ho Tiro kɛ Sidon nɛ ngɛ Foinike bi ɔmɛ a zugba a nɔ ɔ ya.\nYesu na he ko nɛ e maa hi, nɛ e sume nɛ nihi nɛ a le kaa e ba lejɛ ɔ. Se nihi na lɛ momoomo. Yo ko nɛ Hela no ji lɛ nɛ a fɔ lɛ ngɛ jamɛ a kpɔ ɔ mi ɔ na Yesu nɛ e kpa lɛ pɛɛ ke: ‘Nyɔmtsɛ, David Bi, naa mi mɔbɔ. Mumi yayami ngɛ ye biyo mi, nɛ e ngɛ lɛ haoe wawɛɛ nitsɛ.’—Mateo 15:22; Marko 7:26.\nBe bɔɔ se ɔ, kaseli ɔmɛ de Yesu ke: ‘Yo nɛ ɔ ngɛ ngmlaa kpae kɛ ngɛ wa se nyɛɛ! Wo lɛ blɔ nɛ e ho.’ Yesu tsɔɔ nɔ́ he je nɛ e pui yo ɔ nya mi ɔ. E de ke: “Israel ma nɛ ngɛ kaa to nɛ laa a, mɛ pɛ a ngɔ nɛ a tsɔ mi.” Se loloolo ɔ, yo ɔ kpale we ngɛ a se. Jehanɛ ɔ, e hɛ lɛ kɛ su Yesu he nɛ e kpla si ngɛ e nane nya, nɛ e kpa lɛ pɛɛ ke: “Nyɔmtsɛ, naa mi mɔbɔ!”—Mateo 15:23-25.\nEko ɔ, Yesu ngɛ hlae nɛ e hyɛ kaa yo ɔ ngɛ hemi kɛ yemi lo. Lɔ ɔ he ɔ, e de nɔ́ ko nɛ Yuda bi ɔmɛ deɔ ngɛ ma je li a he, nɛ e kaiɔ mɛ kaa a be blɔ nya ko ngɛ Yuda bi a kpɛti. E de ke: ‘E dɛ kaa a ngɔɔ bimɛ ɔmɛ a niye ní ɔ nɛ a sakee ngɔ fɔɔ si ha gbe bimɛ.’ (Mateo 15:26) ‘Gbe bimɛ,’ nɛ Yesu kɛ tsu ní ɔ tsɔɔ kaa e suɔ ma je li, nɛ e mi mi saa lɛ ngɛ a he. Bɔ nɛ e pee e hɛ mi ha, kɛ gbi blɛuu nɛ e kɛ tu munyu ɔ tsɔɔ jã.\nJinɛ e sa nɛ yo ɔ mi mi ko fu, se e mi mi fu we. Mohu ɔ, e da nɔ́ nɛ Yuda bi ɔmɛ susuɔ ngɛ a he ɔ nɔ nɛ e kɛ he si bami de Yesu ke: ‘Nyɔmtsɛ, e ngɛ mi jã mohu, se tse gbe bimɛ ɔmɛ hu yeɔ ní bibliwi nɛ jeɔ a nyɔmtsɛmɛ ɔmɛ a we okplɔɔ ɔ nɔ kɛ pueɔ si ɔ eko.’ Yesu na kaa yo ɔ ngɛ tsui kpakpa, enɛ ɔ he ɔ, e de lɛ ke: “Yo, o hemi kɛ yemi kle! Nɔ́ nɛ o ngɛ hlae ɔ, a pee ha mo!” (Mateo 15:27, 28) Kɛkɛ nɛ e ba mi jã pɛpɛɛpɛ be mi nɛ jokuɛ yo ɔ po be e kasa nya! Benɛ yo ɔ kpale kɛ ho we mi ya a, e ya na e biyo ɔ nɛ e hwɔɔ si ngɛ sa nɔ nɛ e ná tsami—“mumi yayami ɔ je e mi”!—Marko 7:30.\nBenɛ Yesu kɛ e kaseli ɔmɛ je Foinike bi ɔmɛ a zugba a nɔ ɔ, a kpale kɛ ya Yordan Pa a se ngɛ yiti je. E maa pee kaa a po Yordan Pa a ngɛ Galilea Wo ɔ yiti je kɛ ya Dekapoli. A gu yoku ko nɔ, se nihi na mɛ. Ni ɔmɛ ngɔ glɔtsɛmɛ, hɛ yuyuili, kɛ amuɛtihi kɛ ba Yesu ngɔ. A ngɔ hiɔtsɛmɛ ɔmɛ kɛ ba pue e nane nya, nɛ e tsa mɛ. Kɛkɛ nɛ ni ɔmɛ je Israel Mawu ɔ yi ngɛ nyakpɛ níhi nɛ a na a he.\nYesu ná deka kɛ hyɛ nyumu ko nɛ e tue nui nɔ nɛ e tu we munyu hulɔ. Eko ɔ, bɔ nɛ nihi hiɛ ngɛ lejɛ ɔ ha a pee nyumu ɔ zo. Yesu na kaa nyumu ɔ he ngɛ kpokpoe, lɔ ɔ he ɔ, e ngɔ lɛ kɛ je ni ɔmɛ a kpɛti. Jehanɛ ɔ, benɛ e piɛɛ mɛ ní enyɔ ɔmɛ ɔ, Yesu ha nɛ e na kaa e maa pee nɔ́ ko ha lɛ. Yesu ngɔ e nine enyɔ kɛ wo nyumu ɔ tue mi hiɛ kɛ hiɛ, nɛ e su lada kɛ sa nyumu ɔ lilɛ he. Kɛkɛ nɛ Yesu wo e yi nɔ nɛ e hyɛ hiɔwe, nɛ e de nɔ́ ko ngɛ Hebri gbi mi nɛ sisi tsɔɔ kaa “Bli.” Nɔuu nɛ nyumu ɔ bɔni nɔ́ numi, nɛ e bɔni munyu tumi. Se Yesu sume nɛ e ya de nihi ngɛ ma a mi, ejakaa e suɔ nɛ ni ɔmɛ nɛ a ngɔ a hɛngmɛ kɛ na níhi nɛ e ngɛ pee ɔ, nɛ a nu lɛ Yesu ɔ nitsɛ e nya mi munyu konɛ a he lɛ ye.—Marko 7:32-36.\nNihi nɛ a ngɛ lejɛ ɔ “a nya kpɛ a he” ngɛ he wami nɛ Yesu kɛ tsa nihi ngɛ kikɛmɛ a blɔ nɛ ɔ nɔ ɔ he, nɛ e ná a nɔ he wami wawɛɛ. Enɛ ɔ he ɔ, a de ke: “Nyumu nɛ ɔ peeɔ nɔ́ tsuaa nɔ́ saminya! E haa tuekpokutsɛmɛ nuɔ nɔ́, nɛ amuɛtihi hu tuɔ munyu.”—Marko 7:37.\nMɛni he je Yesu tsa we Foinike yo ɔ biyo ɔ amlɔ nɔuu ɔ?\nBenɛ Yesu kɛ e kaseli ɔmɛ a je Foinike bi ɔmɛ a zugba a nɔ ɔ, jije a ya?\nKɛ Yesu je mi mi sami kpo kɛ ha nyumu ko nɛ e tue nui nɔ́ nɛ e tu we munyu hulɔ ɔ ha kɛɛ?